Puasa sunat pada Hari Arafah

Mengikut kalendar Islam, tarikh puasa sunat Arafah 2021 di Malaysia adalah pada hari Isnin 19 Julai iaitu esok. Bersamaan 9 Zulhijjah 1442 Hijrah. Puasa sunat hari Arafah juga dikenali dengan hari wukuf yang merupakan kemuncak umat Islam menunaikan ibadah haji.
Agak sayu juga bila rakyat Malaysia masih belum berpeluang menunaikan ibadah haji tahun ni disebabkan COVID-19. Harap ada rezeki juga nanti dapat menunaikan ibadah haji bila tiba masanya.
sumber :
My Sumber
Puasa Arafah
Puasa Hari Arafah adalah puasa pada hari ke 9 Zulhijjah yang disunatkan bagi mereka yang tidak melakukan ibadah haji. Mereka boleh memanfaatkan kemuliaan hari Arafah dengan berpuasa sunat, berzikir dan melakukan amalan-amalan sunat lain.
Kelebihan puasa hari arafah
Berpuasa Sunat Arafah dapat menghasilkan ganjaran pahala yang sangat besar, sebagaimana sabda Rasulullah SAW:
“Berpuasa pada Hari Arafah dinilai di sisi Allah sebagai penghapus dosa bagi setahun yang sebelumnya dan yang selepasnya.” (Hadis riwayat Muslim).
Daripada Abu Qatadah al-Anshari r.a.; Rasulullah SAW ditanya tentang berpuasa di hari Arafah. Maka Baginda bersabda:
“Ia menebus dosa setahun yang telah lalu dan setahun yang akan datang.” (Hadith Riwayat Imam Muslim)
Rasulullah SAW juga bersabda:
“Orang yang berpuasa pada Hari Arafah (9 Zulhijjah), Allah akan menuliskan baginya puasa 60 tahun dan Allah menuliskannya sebagai orang yang taat.”
Niat Puasa Hari Arafah
*نَوَيْتُ صَوْمَ غَدٍ مِنْ يَوْمِ الْعَرْفَةَ سُنَّةً لِلِّهِ تَعَالَى*
Daku berniat puasa hari Arafah, sunat kerana Allah Ta’ala.
atau
1. Sahaja aku berpuasa sunat esok hari Arafah kerana Allah Ta’ala
2. Sahaja aku puasa sunat Arafah kerana Allah Ta’ala
Rasulullah SAW. bersabda lagi: “Tiada hari yang paling ramai Allah SWT melepaskan hamba-Nya dari api neraka melainkan pada Hari Arafah. Dan sesungguhnya Allah Azzawajalla menghampiri (hamba-hamba-Nya) dan berbangga dengan mereka di kalangan para malaikat serta bertanya; Apa yang dikehendaki oleh mereka?”
Manakala bagi mereka yang melakukan ibadah haji pula adalah disunatkan untuk tidak berpuasa pada hari Arafah dan adalah menyalahi perkara yang utama jika mereka berpuasa juga pada hari itu.
Diriwayatkan dari Ummu al-Fadhl binti al-Harith:“Ramai di kalangan sahabat Rasulullah SAW yang ragu-ragu tentang berpuasa pada hari Arafah sedangkan kami berada di sana bersama Rasulullah SAW, lalu aku membawa kepada Baginda satu bekas yang berisi susu sewaktu Baginda berada di Arafah lantas Baginda meminumnya.” (Hadith Riwayat Imam Muslim)
Juga daripada hadis yang diriwayatkan dari Abu Hurairah ra: “Sesungguhnya Rasulullah SAW melarang berpuasa pada Hari Arafah bagi mereka yang berada di Arafah.” (Hadith Riwayat Abu Dawud dan an-Nasa’ie; at-Thabrani dari Aisyah r.ha.).
sumber :
 facebook JAKIM
Jomlah kita berpuasa sunat Arafah esok. Ada yang dapat buat straight puasa dari 11 Zulhijjah hari tu, Alhamdulillah.
Selamat berpuasa dan semoga Allah menerima ibadah kita. Pada 20 Julai bersamaan 10 Zulhijjah, umat Islam akan menyambut Hari Raya Haji.


Red Velvet Oreo Brownies

Birthday husband
 haritu, adik ipar dan mak mentua bagi kek birthday untuk husband. Adik ipar bagi Red velvet oreo brownies. Seingat saya, ini kali kedua saya dapat rasa red velvet brownies. Tapi yang ni versi ada lapisan oreo bawah sekali tu.
Brownies pun dah macam macam jenis ada. Setakat ni saya pernah buat
brownies kedut
 biasa je. Itulah sekali saya buat. Tak tahu lah kenapa tak rajin nak membuat. Tak ada bakat sangat bab buat kek ni. Masak campak campak tu pandailah jugak.
Nak resepi red velvet oreo brownies, google je
easy red velvet oreo brownies
. Macam macam versi ada. Nak mencuba tu entah bila tak tahu lah. Sempena birthday husband, rezeki kita pun terselit sekali dapat merasa kek bantat (brownies) red velvet oreo ni.
Sebiji kek besar ni pun dibahagi bahagikan. Taklah kami makan berdua je. Kurang dari separuh je cukup untuk kami berdua. Brownies ni sejenis kek yang tahan lama. Jadi, tak perlu nak makan sekali dua hadap habiskan. Sehari sepotong brownies okay kot kan.
Tapi tak sempat sampai seminggu pun simpan, sehari dua habis dah. Laku keras bila masa hujan. Bila hujan, perut pun meminta minta.
Oniichan (Bahasa Jepun) maksudnya abang (Bahasa Melayu).
Untuk orang Kuala Pilah dan terdekat yang teringin makan red velvet oreo brownies with cookies and cream yang sedap ni boleh membeli kat
Lemon Vanilla Bakery
.


Resipi Donut Mudah Sukatan Cawan

Cerita petang semalam. Jam menunjukkan pukul 3 petang. Tiba-tiba, eh macam teringin makan donut je pulak. Tanya kat husband. Nak donut tak? Mulanya dia macam nak tak nak je. Dia cakap nanti susahkan saya nak buat.
Nak ke tak nak? Itu persoalannya. Jawab nak atau tak nak. Itu je. Laju je jawab nak. Kita pun laju terus ke dapur. Tinggalkan sekejap kerja untuk membuat donut. Bila teringin, dia rajin lain macam sikit.
Inilah hasil mendonut tiba-tiba semalam. Saya tak tunggu lama sampai 1 jam sebab dah limit masa minum petang. Jadinya gebu dia sikit je. Sebab stok
beryl's milk chocolate
 ada lagi, saya makan dengan coklat je sebabnya gula halus @aising tak laku.
Resepi donut sukatan cawan
Adunan A
Isi air suam setengah cawan, masukkan 2 sudu besar gula, 2 sudu besar susu pekat kacau bagi larut. Baru masukkan yis sepeket. Kacau lagi dan tutup cawan. Tunggu lebih kurang 10 minit macam tu yis dah mengembang dah.
Adunan B
Sambil menunggu saya ayakkan tepung 3 cawan dalam bekas besar. Masukkan 1 sudu besar marjerin dan 2 sudu besar minyak masak serta secubit garam.
Bila yis dah mengembang dengan jayanya curahkan ke dalam adunan tepung tadi. Cara saya, curah sikit sikit sambil tu uli sikit sikit. Senang nanti nak adjust doh. Uli sampai doh tak melekat.
Lepas doh dah siap diuli, tutup bekas doh dengan plastik dan biarkan doh mengembang lebih kurang 1jam.
Selepas 1 jam, doh dah mengembang. Ambil doh sikit bentukkan bulat  dan donut hole gunakan jari je. Buat sampai doh habis. Sebelum tu, sapukan marjerin pada dulang untuk elakkan doh donut melekat.
Selepas doh bentuk donut dah mengembang, gorengkan dalam api yang panas. Untuk kurangkan minyak meresap, terbalikkan hanya sekali. Maksudnya lepas dah masukkan donut, bila bertukar warna baru terbalikkan. Lepas tu jangan terbalikkan lagi. Nanti minyak meresap.
baca juga :
resipi donut perisa pandan
Kejadian selepas tunggu donut yang dibentuk kembang. Malas nak tunggu lama, agak-agak dah kembang elok, kita gorengkan je.
Disebabkan tak ada donut maker atau acuan, kita buat cara tradisional je lah. Biarlah rupa tak seberapa janji rasanya sedap.
Kalau ada stok sambal tumis, sedap juga buat donut burger Malaysia yang tengah viral tu. Tapi sambal tak ada pulak. Next time jika rajin tiba-tiba.


Resipi Rendang Kerang Frozen

Orang lain sibuk buat rendang daging, saya buat rendang kerang. Rendang kerang ni menu semalam. Harini saya puasa. Tapi tak terfikir nak masak apa lagi ni untuk berbuka. Separuh kerang frozen yang saya beli dan buat
sambal kerang
.
Separuh lagi kerang frozen memang niat dah nak buat rendang kerang semalam. Puas hati dapat buat rendang kerang frozen ni. Mudah tak perlu kopek kulit kerang. Cuma sebelum masak rendang tu, saya rebuskan dengan serai dan juga halia serta garam sikit untuk lembutkan isi kerang.
Walaupun kerang frozen ni tak berbau tapi selepas rebus dengan serai dan halia tu sekurang-kurangnya hasil kerang tu lebih baik. Lembut dan tak berbau. Cepat juga proses masak rendangnya nanti tu. Kalau malas nak rebus, boleh je masukkan terus masa memasak rendang tu. Cara masing-masing.
Resipi rendang kerang frozen ni saya ikut
cara masak rendang ayam
 je. Semua bahan sama dan kaedah sama je cuma beza dari bahan utama nya je kerang dan ayam. Saya suka rendang kerang berempah jenis menumis dulu.
Ada juga rendang kerang tanpa santan. Tapi belum pernah lagi masak rendang tanpa santan. Macam tak feel pulak masak rendang tak rasa lemak santan. Ikut selera masing-masing.
Resipi rendang kerang frozen
Cuci dan rebuskan kerang dengan serai, halia dan garam sikit. Dah masak, angkat dan toskan.
Bahan-bahan
Kerang frozen yang dah siap direbus
1 biji bawang besar *
2 ulas bawang putih *
1 inci halia *
1 inci lengkuas *
1 inci kunyit hidup *
Segenggam cili api *
2 sudu besar cili kisar
100ml santan (santan kotak, saya guna santan kotak kara lebih pekat)
1 sudu camca garam (saya guna garam bukit)
1 sudu besar gula perang
1 helai daun kunyit (dimayang halus)
Minyak untuk menumis
Air secukupnya (saya guna 1 cawan je sebab kerang dah dimasak dulu)
Cara masak rendang kerang
Kisar bahan-bahan yang bertanda  *.
Panaskan minyak dan tumiskan bahan kisar tadi.
Tumis sampai naik bau, baru masukkan cili kisar. Kacau rata dan biarkan sampai pecah minyak.
Masukkan kerang dan kacau rata. Biarkan kejap. Baru masukkan air, santan, garam dan gula.
Biarkan sampai kuah hampir kering. Sambil sambil tu kacau supaya bahagian bawah tu tak melekat hangit. Akhir sekali baru masukkan daun kunyit. Kacau rata dan siap!
Rendang kerang makan dengan apa sedap ye? Makan dengan nasi pun dah menyelerakan. Sedap juga makan dengan pulut, ketupat atau lemang. Semua pun sedap lah.
Kecur air liur tengok menu rendang kerang ni. Tapi dah habis semalam dah. Menu berbuka harini tak tahu nak masak apa. Macam beli je nampaknya.
Esok pun tak tahu nak masak apa untuk raya. Beginilah kehidupan raya perantauan.


Resipi Sambal Kerang Guna Kerang Frozen

Bahaya betul bila tengok media sosial ni. Bila mata banyak memandang makanan sedap. Mengundang betul rasa nak makan tu.  Husband tengah tengok video Dato' Hattan masak sambal kerang.
Tiba-tiba dia bersuara “macam sedap je nasi lemak sambal kerang”. Eh eh macam nak suruh kita masak je tu?
Nak ke? Pelawa saya. Beli lah kerang, saya sambung lagi. Esoklah katanya. Waktu pun dah pukul 5 petang macam tu. Macam okay jugak kalau masak nasi lemak sambal kerang untuk makan malam. Kan? Lagipun macam lama tak masak nasi lemak.
Saya pun jengah lah facebook page taman rumah. Kot kotlah ada jual kerang fresh atau kerang frozen. Saya pun belek lah satu satu penjual yang ada. Tengok macam elok je kerang frozen tu.
Terus laju-laju contact pembekal isi kerang frozen tu. Harga isi kerang RM30 sekilogram. Charge delivery RM5 dari Rembau katanya. Okay bayar je lah. Malas banyak cito (baca : cerita).
Lepas tu dia hantar lebih kurang pukul6 lebih. Mujur cepat sampai. Dapatlah saya masak nasi lemak sambal kerang untuk makan malam sebelum maghrib.
Besar besar isi kerang dan elok semuanya. Tak ada pun berbau ke apa. Lagi mudah kerja masak kerang frozen. Tinggal cuci dan masak isi kerang yang dah tersedia.
banyak juga 1 pek sekilo ni. 2 kali masak
Cara melembutkan isi kerang frozen
Apa yang saya tahu, kena rebus kerang dengan serai, bawang dan letak garam sikit. Bila dah mendidih angkat dan letak dalam bekas ais. Nanti kerang nampak fresh dan tak kecut.
gambar gegar pun jadi lah ye
Resepi sambal kerang masak cara Fiza
1/2 kilo kerang frozen
2 biji bawang besar (1 biji kisar, 1 biji hiris)
2 ulas bawang putih (kisar)
5 sudu cili kisar
1/2 sudu pes asam jawa
2 sudu sos cili
1 sudu sos tomato
Minyak untuk menumis
Air
Garam secukup rasa
Cara masak sambal kerang
Panaskan minyak, tumis hirisan bawang besar kemudian bila dah naik bau masukkan bahan blender (bawang besar dan bawang putih)
Bahan tumis dah naik bau dan garing sikit, masukkan cili kisar. Kacaua rata dan biarkan sampai garing dan pecah minyak.
Masukkan 1/2 sudu pes asam jawa adabi, sos cili, sos tomato dan garam secukup rasa. Biasanya saya letak garam sikit je sebab sos dah ada rasa sikit.
Masukkan kerang dan air secukupnya. Kacau rata dan biarkan masak. Hampir masak saya tambah sikit hirisan bawng. Dah kering sikit angkat dan sedia untuk dihidangkan.
Alhamdulillah dapat tunaikan permintaan orang yang teringin makan sambal kerang tu. Makan tak pandang kiri kanan dah. Saya hidangkan dengan nasi lemak guna santan separuh kotak, letak daun pandan dan sedikit garam.
Letak beras berisi air dalam mangkuk guna kaedah double boil letak dalam periuk nasi. Masak cukup cukup so dia tak akan menambah dan membazir gitu sebab tak ada nasi yang akan menjadi kerak.
baca juga :
cara masak nasi tanpa kerak dan membazir
Saya gorengkan telur mata, ikan bilis goreng rangup dan hirisan timun. Food plating tak berapa nak menyerlah sebab nak cepat makan ada orang dah lapar. Entah mana mana lens focus entah.
Sedap juga masak kerang frozen ni. Ingatkan kerang frozen liat, rupanya tak lah seliat yang disangka kan. Liat tu ada lah tapi tak semua. Dalam seketul dua tu adalah rasa sikit. Bukan tak ada lansung. Standard lah kan.
Kerang frozen tahan berapa lama agaknya ya? Selagi mana kita simpan dalam peti ais sejuk beku tu, selagi itulah dia elok untuk dimasak. Kan? sama konsep dengan bahan basah yang lain.
Kerang ni payah nak jumpa. Kalau jumpa kira rezeki dah tu. harga sekilo pun dah mahal. Lepas ni beli kerang frozen je lah senang kerja tak  perlu mengopek isi kerang.
Isi kerang masak apa sedap selain sambal kerang? Sedap juga masak
tumis pucuk paku kerang
, campurkan dalam
mi kari
,
kuetiau goreng
 dan masak rendang kerang pun sedap.. Asal ada kerang, pasti sedap.
Area Seremban dan berdekatan boleh contact pembekal kerang Ibrahim : 019-3733505


Rojak Mee Haji Shariff Maintain Sedap

Semalam husband keluar untuk derma darah. Beberapa hari lepas dah dapat text reminder untuk derma darah selepas 3 bulan. Semalam kali ke 31 derma darah. Kali terakhir
derma darah bulan April 2021
 lepas dapat planner.
Semalam balik derma darah tak bawak apa-apa pulak. Paling tidak pun air kotak dan roti. Bajet tak ada agaknya kot. Takpelah, bukan itu tujuan derma pun. Derma darah untuk mereka yang memerlukan. Hospital pun dah banyak kekurangan darah sekarang.
Eh, bukan itu tajuk utama dia. Balik dari menderma darah, saya pesan beli cendol dan rojak. Maka, tak memasak tengahari lah kiranya. Senang kerja, saya boleh rehat dan buat kerja lain. Sempat juga berblogwalking lama sikit semalam. Sampai ke rumah Indonesia saya terjah.
Macam biasa, pilihan saya
rojak mee dan cendol Haji Shariff
. Alang-alang nak beli rojak beli cendol sekali.
Cendol dipandang sepi tepi tu. Dah cair tak adalah gambar cendol. Nanti cakap air teh pulak. Selain rojak mee dan cendol, husband beli rojak kuih untuk dia sebab dia tak suka rojak mee. Rojak kuih tu macam pasembur lah. Beza dia tak ada mee je.
Cucur dalam rojak mee ni saya suka sebab rangup, ada rasa udang dia. Tak kedekut timun, sengkuang pun banyak, taugeh pun ada. Menepati selera saya yang suka sayur lebih. Telur sebiji!
Kuah pulak pekat dan sedap. Sebelum ni macam saya tak suka sangat kuah dia. Tapi rasa macam sedap lah pulak kali ni. Boleh kira maintain sedap lah kot.
Rojak satu bekas RM4.50 dan cendol RM3. Mula mintak cendol RM4 tapi dia bagi diskaun pulak. RM3 je lah katanya. Alhamdulillah ada diskaun lagi tu. Jimat RM1.


Sambal Ikan Bilis Belimbing Buluh Pembuka Selera

Dalam peti ais tak berapa nak ada stok barang basah. Selagi ada barang, tak payah keluar restock. Ada ikan kembong 2 ekor, isi ayam sikit dan udang. Terus blur tak tahu nak masak apa. Nak cepat, malas nak tunggu defrost buat sambal ikan bilis belimbing buluh je lah dengan goreng telur mata.
Boleh je sebenarnya defrost guna microwave. Tapi itulah selera ke sambal pulak. Dengar menu sambal tumis ikan bilis belimbing buluh pun dah boleh buat kecur air liur dah kan. Husband pun okay je lauk simple simple ni.
Bahan bahan buat sambal ikan bilis denngan belimbing buluh pun tak banyak. Bahan utama dia bawang besar, cili api, ikan bilis dan belimbing buluh semestinya. Garam sikit dan gula sebagai pelengkap rasa.
Saya suka juga letak hirisan bawang besar untuk menumis dan juga ikan bilis goreng pada akhir masakan. Sambal ikan bilis ni sedap digoreng garing.
baca juga :
resipi sambal ikan bilis dengan belimbing buluh

resipi sambal petai ikan bilis
Sambal ikan bilis belimbing buluh ni jadi sedap bila ada digoreng garing dan ada hangus-hangus sikit. Saya suka macam tu. Kemudian goreng telur mata dia punya kombinasi hidangan.
Inilah dia lauk pembuka selera. Tahu tahu terlebih berselera menambah nasi. Sambal ikan bilis belimbing buluh saya buat lebih sikit dan masak lebih lama sikit sampai kering. Jadi, dia tahan lama dan boleh simpan lama juga.
Ada ubi kayu, boleh juga masak
ubi rebus cicah dengan sambal tumis ikan bilis belimbing buluh
 ni. Sedap betul!


Segar Tekak Dapat Air Kelapa Pandan

Bukan main panas lagi cuaca sekarang ni. Sampai cecah 41 degree tu. Cuaca pun tak menentu. Tengah malam 2 hari lepas kalau tak silap ribut kuat. Bunyi angin luar biasa kuatnya. Kebetulan terjaga. Ingatkan apa lah. Dah mula fikir bukan bukan.
Semalam alang alang husband dah keluar. Kirimlah beli air kelapa pandan depan Family Store Taman Desa Rhu. Sejak tahu kat situ ada jual air kelapa, dah beberapa kali beli dah. Puas hati rasa air kelapa pandan dia sedap. Tak kedekut isi kelapa pulak tu.
1 cawan besar RM3.
Bagus pakcik dan makcik tu berniaga tak kedekut nak bagi isi. Buat orang rajin datang membeli. Next time nak beli tanpa letak air gulalah. Nak try rasa asli air kelapa pandan. Balik rumah boleh campur dengan gula melaka. Terubat rindu nak minum
air kelapa pandan gula melaka
 kat kampung tu.
baca juga :
air kelapa kuning
Selain air kelapa, air mangga pun ada juga. Beli air mangga juga sebab husband tak suka sangat air kelapa. Saya pulak, dah dapat air kelapa pandan lupa terus air mangga. Hihi...
Segar tekak ni dapat air kelapa pandan sejuk. Alhamdulillah…


Selamat Hari Raya Aidiladha

Selamat Hari Raya Aidiladha. Tarikh Hari Raya Aidiladha 2021 di Malaysia tahun ni jatuh pada 20 Julai 2021. Ada yang cuti Hari Raya Aidiladha ni tak? Hari raya tahun 2021 ni agak hambar sebab tak semeriah sebelum dunia dilanda COVID-19.
Tahun lepas merasa juga balik kampung masa Hari Raya Aidiladha sebab boleh merentas negeri. Lepas tu dapat balik kejap je sebab mak warded. Sampai sekarang tak berpeluang nak balik kampung. Tunggu lepas habis PKP lah nampaknya.
Waktu tu harapnya kes tak tinggi macam sekarang. Hari Raya Aidiladha ni kita duduk rumah diam diam je lah. Jangan kesana kesini tanpa hala tujuan. Nak kena saman ke nak kena COVID?
Dengar-dengar lepas raya ni Perdana Menteri kita akan umumkan sesuatu. Mungkin juga ada berita baik untuk mereka dah terima 2 dos vaksin. Akan diberi kelonggaran boleh rentas daerah/negeri katanya. Kita nantikan saja.
Hari Raya Aidiladha
Dalam bahasa Arab: عيد الأضحى 'Eid Ul-Aḍḥa, Hari Raya Korban atau Hari Raya Haji adalah hari perayaan yang disambut oleh umat Islam di seluruh dunia. Hari ini diraikan bagi menghormati kesanggupan Nabi Ibrahim  mengorbankan anaknya, Nabi Ismail demi menurut perintah Allah.
Bagaimanapun, Allah telah menggantikan seekor biri-biri untuk dikorbankan sebagai gantinya. Sebagai memperingati peristiwa ini, haiwan dikorbankan secara rutin. Sepertiga daging mereka dimakan oleh keluarga yang melakukan korban. Selebihnya dibahagikan kepada orang miskin dan yang memerlukan.
Dalam Takwim Hijrah, Hari Raya Aidiladha jatuh pada hari ke-10 Zulhijah, dan berlangsung selama empat hari iaitu hari ke-10, ke-11, ke-12 dan ke-13 bulan Zulhijjah setiap tahun.
Hari Raya Aidiladha disambut bermula dengan takbir Aidiladha pada 9 Zulhijjah selepas solat subuh. Disusuli dengan solat sunat Aidiladha serta khutbah Aidiladha di pagi 10 Zulhijjah. Kemudian barulah sambutan diikuti dengan ibadah korban yang boleh dilakukan sama ada pada 10, 11, 12 atau siang 13 Zulhijjah, yang dikenali sebagai Hari Tasyrik.
Cerita Satu Pagi Di Hari Raya Aidiladha
Pagi raya baru masak rendang. Mulanya macam malas nak masak nak order foodpanda je. Tapi TERmasak rendang ayam juga dengan pulut kuning. Masak lebih kononnya nak bagi jiran. Tapi jiran tak ada pulak pergi cucuk vaksin, lepas tu agaknya stay rumah anak dia kot. Takpelah, kita simpan makan sendiri ulang sampai malam.
Husband solat sunat raya sorang pagi ni. Saya cuti. Syukur semalam selepas habis puasa. Lepas tu bervideo Call dengan family, then baru lah ambik gambar sekeping dua. Itupun tak ada mood sebab semua gambar saya nampak gemuk. Kah! Terus tak ada mood. PMS pun iye jugak. Tak ada lah OOTD sangat.
Nah gambar candid dan tak formal sekeping dua dengan tema kuning si ceria. Abaikan kegemukan kami, bila nak mengkurus tak tau
Harini juga birthday mak mentua. Dah siap siap order brownies 2 hari lepas, baker pun dah selamat hantar. Order sekali food delivery by foodpanda untuk birthday anak buah esok. Esok dia dah masuk kerja. Alang alang cuti hari, hantar sekali lah untuk makan dihari raya tak dapat balik rumah.
Dah berposing tak sakan sangat. Lepas tu bukak uniform raya dan tidur. Sakit perut 'yang itu' memang tak boleh bawak bincang. Rasa macam dah lama tak tidur siang lama. Itu yang sepi sikit blog harini. Dah malam rasa okay sikit barulah update dan blogwalking.
Cerita raya yang serba ada apa adanya. Rendang ayam dan pulut tu pun tak sempat nak digambarkan. Haiyaaaa..


Serbuk Asamboi Homemade Lagi Sedap

Sekarang dah rajin beli buah oren dan buah jambu batu. Maka, carilah serbuk asamboi homemade di shopee. Mulanya cari area yang dekat je dengan harapan bolehlah kita self pick up.
Ada lah contact 2-3 seller macam tu. Semua macam lebih prefer jual online. Lepas tu ada yang self pickup lebih mahal daripada promo beli online di shopee. eh, macam tu pulak.
Takpelah, beli kat shopee je lah tapi bukan yang dekat. Tertarik dengan pilihan yang seller tu ada. Packaging, kuantiti dan harga seiring kira okaylah bagi saya.
Macam saya pernah cerita sebelum ni, saya suka asam boi serbuk homemade dan local product. Local product ni tak semasin yang ada dipasaran. Lebih  manis dan mostly serbuk asam putih.
Saya beli 2 jenis terus. Serbuk asam putih (original) dan serbuk asam boi merah (cili pedas).

with sealer
Serbuk asam boi putih 300gram RM9.90 sebekas. Serbuk asam putih untuk
buah jambu batu
 dan
buah tembikai
. Serbuk asamboi dia halus dan bewarna putih.
Serbuk asam boi merah ada Chilli flakes. 300gram dengan harga RM12.00 sebekas. Of courselah rasa dia pedas sikit. Sesuai untuk makan jeruk mangga asam boi. Tak perlu potong cili dah.
Tak tunggu lama, terus buat
jeruk mangga asam boi
. Mangga lemak manis rangup, tabur asam boi serbuk, asam boi dan perahkan limau kesturi. Padu teruk masam manis pedas dia. Kecur air liur haihhh...
Serbuk asam boi sedap makan dengan buah buahan yang sesuai. Tapi tak boleh lah makan berlebihan dan kerap. Setiap makanan tu ada bahayanya macam makan durian berlebihan juga. Panas badan terus. Sama juga dengan bahaya serbuk asam boi ni kalau makan berlebihan pasti ada kesannya juga.
Agak agak mual ke, makan asam asam ni membantu jugak kan hilangkan rasa pening. Pendek kata, berpada pada. Sekali sekala bolehlah. Yang saya beli ni memang banyak dan bekas pun besar. Boleh buat stok. Senang juga dah siap bekas macam ni daripada gunakan pek.
Sebenarnya banyak je yang jual kat shopee tu. Survey mana yang rasa okay ikut bajet dan selera sendiri. Tepuk dada tanya selera.


Siput Sedut Masak Lemak Cili Api

Cerita semalam baru nak up hari ni. Semalam lauk tengahari masak siput sedut masak lemak cili api. Husband beli di Pasaraya Zemart. Harga boleh tahan mahal RM23 untuk 1.3kilogram. Bila teringin makan dan ada rezeki lebih kita beli lah sikit.
Siput sedut ni susah juga nak dapat yang betul betul sedap dimakan. Yang husband saya beli pun saiznya taklah besar sangat. Hampir saiz budak sekolah. Belum meningkat remaja lagi. Husband dah beli, kita masak kan je lah. Jangan banyak bunyi!
Petua masak siput sedut ni kena potong hujung ekor dia tu. Barulah boleh menyedut. Sebelum potong tu kena cuci bersih rendam dengan garam dan basuh dengan serai ke halia ke batang pisang ke. Jangan pulak masuk mesin basuh macam yang viral tu. Jahanam mesin basuh nanti.
Ingat lagi zaman kecik dulu baru kenal lauk siput sedut ni, mak suka masak siput sedut masak lemak cili api campur batang keladi dan isi keladi juga. Sedap dapat makan siput sedut dan juga sayur keladi.
Lauk siput sedut pun sinonim dengan lauk bulan puasa. Bila puasa tiba, dan dan tu lah craving nak makan siput. Kan? Saya masak siput sedut guna resipi siput sedut simple je.
Resipi siput sedut masak lemak cili api cara saya mudah je. Masukkan siput sedut yang dah bersih dalam periuk, masukkan air, santan, Bahan kisar (Kunyit dan cili api), garam secukup rasa, asam keping dan juga serai.
baca juga :
resipi sedut masak lemak cili api tak bau lumpur
Gaul rata dan biarkan masak je. Tak de tumis tumis bagai. Tak ada bawang bawangan. Kadang kadang kalu rajin saya rebus dulu siput dengan serai dan halia. Tak rajin, saya lebur je semua dalam periuk. Senang dan cepat.


Sizzling Yee Mee Yang Menyelerakan

Lepas tertengok entri
sizzling yee mee kak LZ
, terus saya buat sizzling yee mee untuk dinner malam tu. Kebetulan baki sizzling yee mee masih ada 3 pcs lagi dan cendawan shiitake kering pun ada stok lagi. Malam tu saya pun buatlah untuk dinner.
Gambar tak seberapa sebab hanya bergantung harap pada lampu softbox tu je. Mee pun gelap. Jadi kelam sikit gambarnya. Asalkan masih nampak rupa sizzling yee mee bukan mee maggi. Nak buat food plating lawa sikit pun pemalas tiba-tiba.
Sejak dah pandai masak sizzling yee mee memang tak makan dah sizzling mee kat luar. Resipi pun guna
resipi sizzling yee mee mudah
. Saya pernah update tahun 2014 lamanya. Tapi gambar tak ada dah dalam entri tu.
Masa tu ada account google+ yang banyak delete gambar dalam blog. Konon nak upload semula gambarnya tapi tak jumpa. Sudahnya entri resipi tu sepi tanpa sekeping gambar. Kesian betul lah.
Nak masak sizzling yee mee ni mudah je. Boleh tengok bermacam macam resipi. Follow mana mana resipi yang rasa mudah nak buat dan ikut selera kita.
resepi sizzling yee mee khairul aming
resepi sizzling yee mee che nom
resepi sizzling yee mee azie kitchen
resepi sizzling yee mee yatie kitchen
Bolehlah awak cari di google resipi resipi mereka yang rajin orang cuba. Nak buat masak cara saya pun boleh juga. Nak lebih faham dan jelas boleh tengok video masakan khairul aming, che nom, azie kitchen dan yatie kitchen di youtube.
Bila masak sendiri sizzling yee mee saya suka letak cendawan shiitake lebih dan sawi lebih. Cili potong wajib ada. Baru lah sedap makan ikut selera tekak sendiri. Kan?
Tak ada idea nak masak apa. Jemu nak makan nasi ke, bolehlah buat sizzling yee mee pulak. Tak ada hot plate sizzling pun tak apa. Kita masak dalam kuali yang ada je. Pun Sedap!


Spaghetti Carbonara Asbol

Semasa menulis entri ni semacam déjà vu. Rasa macam pernah berada di tempat yang sama, waktu yang sama, keadaan yang sama. Déjà vu, siapa je tak pernah alaminya. Semua orang pernah kot. Tapi bukan itu tajuk utama dia.
Nak cerita pasal Spaghetti Carbonara Asbol. Tahu tak Asbol tu apa? Asal boleh namanya.
Sebenarnya tengah fokus buat design menu makanan. Tengok gambar makanan italian food and western, rasa terliur pulak kita wak. Tak boleh jadi ni.
Terus scan memori dalam kepala ni, ingat apa yang ada kat dapur. Hebat kuasa perempuan ni kalau nak tahu. Segala pelusuk dapur dia tahu mana celah duduknya barang barang dapur termasuk yang dalam peti ais. Betul tak?
Stop kejap buat kerja design. Jomlah ke dapur. Mintak tolong husband rebuskan spaghetti sebab nak buat spaghetti carbonara super duper creamy style gaul sekali tu. Tak perlu asingkan sos.
baca juga :
resipi spaghetti carbonara super creamy nyummy
Tak cukup bahan sangat pun sebenarnya. Bawang holland pun nan hado. Guna bawang biasa pun boleh. Waktu terdesak ni kena kreatif gunakan apa yang ada.  Stok cheese dan susu segar pun ada, sos carbonara pun tinggal separuh botol lagi.
Bila bergabung slice cheese, susu segar dan sos carbonara tu jadi pekat likat lah sos carbonara tu. Ada mushroom soup lagilah sedap penambah rasa dia. Tapi tak ada, tak letak pun takpe. Tambah accesories udang seketul dua dengan capsicum hijau yang stok tinggal hujung hujung.
Eloklah kita habiskan mana stok yang ada. Dari terbiar membusuk, baik kita gunakan. Kadang tu beli satu, gunanya sikit je. Lepas tu buntu tak tahu nak gunakan masak apa lagi.
Kebetulan ada extra chilli flakes dominos. Kita taburkan je atas spaghetti. Mixed herbs saya taburkan sikit untuk tambah seri food plating. Padahal dah siap siap letak dalam adunan sos tu. Asal boleh je lah. Kita sendiri yang nak makan pun. Ikut selera kita. Tak gitu?
Waktu makan sekarang pun tak menentu. Tak macam PKP1.0. Sekarang ikut konsep makan bila lapar. Masak bila lapar. Bila dah makan pagi kenyang membawak sampai ke petang. Minum petang merangkap makan malam.


Spider Plant vs Curly Spider plant

Jumaat dah. Lama tak membelek pokok kat luar. Pokok kat luar ni jagaan husband. Saya jaga pokok dalam rumah je. Bila lama tak membelek pokok luar rumah ni, tengok-tengok dah rimbun betul spider plant dan curly spider plant ni.
Spider plant
 tu ambil kat rumah mak je.
Curly spider plant
 saya beli bulan November tahun lepas. Elok hidup sihat. Tak pernah jatuh sakit pun.
Jenis spider plant ni mudah nak jaga. Boleh jadikan tumbuhan hiasan dalam rumah atau dalam rumah. Boleh diletakkan dalam pasu, digantung atau tanam terus di tanah.
Spider plant ni ada banyak jenis. Jangan di tanya jenisnya sebab bukan pakar bab pokok. Tahu mana yang tahu je. Yang ada pun spider plant dan curly spider plant je.
Curly spider plant ni macam dah kurang curly. Tak tahu lah kenapa. Ada siapa tahu? Eh takyah fikir lah kenapa. Asalkan dia hidup sihat cukup. Hijau sedap mata memandang. Terapi untuk mata juga.
Terabai sungguh pokok kat luar ni sejak kucing luar datang singgah membuang dalam pasu-pasu. Pasu pasu kosong dibiarkan kosong. Malas dah nak tanam pokok kari, pokok kunyit, pokok limau. Semua dah mati kena baja buangan kucing.
Bukan setakat pokok mati, kawasan tu pun dah berbau semacam je. Aduhaiii...tak leh nak kata apa. Sabar je lah. Jiran rumah sebelah pun hangin je kena cuci depan rumah bila ada buangan kucing menyinggah. Kucing sapa tak tahu. Ada rantai loceng. Bukan kucing liar.


Sukan Olimpik Tokyo 2020 #GanbatteMalaysia

Sukan Olimpik Tokyo 2020 telah pun bermula pada hari ini 23 Julai 2021 dan berlansung sehingga 8 Ogos 2021. Sukan Olimpik Tokyo 2020 ditangguhkan dan akhirnya berlansung juga Sukan Olimpik Tokyo 2021.
Sejarah Sukan Olimpik
Sukan Olimpik, sukan antarabangsa yang diadakan setiap empat tahun. Sukan Olimpik dari Yunani Purba, dihidupkan semula oleh seorang bangsawan Perancis bernama Pierre de Coubertin pada akhir abad ke-19.
Sukan ini dikenali sebagai Olimpik Musim Panas telah diadakan setiap empat tahun sejak 1896 kecuali ketika Perang Dunia. Manakala Sukan Olimpik Musim Sejuk pula dimulakan pada tahun 1924. Namun begitu, sukan ini tidak lagi diadakan serentak dengan Sukan Olimpik Musim Panas pada 1996
Sukan Olimpik Tokyo 2020
Pada tahun ni agak mencabar untuk Negara Jepun menjadi tuan rumah dalam menjayakan temasya Sukan Olimpik Tokyo 2020 yang gah ni. Samada mahu meneruskan atau membatalkan kerana dunia masih bergelumang dengan pandemik COVID-19.
Akhirnya Sukan Olimpik diteruskan. Harini dalam sejarah bila Sukan Olimpik agak kurang meriah dan janggal dengan upacara pembukaan tanpa penonton yang ramai.
Ikut waktu Malaysia berdasarkan intisari rancangan TV, Siaran Langsung Pembukaan Sukan Olimpik Tokyo 2020 pada 18:45, 23 Julai 2021.
Hanya seramai 1,000 perwakilan akan hadir ke Stadium Olimpik yang mampu memuatkan 68,000 tempat duduk pada upacara pembukaan yang selalunya diraikan secara besar-besaran oleh tuan rumah.
Upacara pembukaan akan melibatkan pertunjukan berteknologi tinggi termasuklah menggunakan dron. Sedia maklum kita tahu Jepun memang maha hebat dengan teknologi mereka.
Jom sokong Malaysia! Tonton live streaming Sukan Olimpik Tokyo 2020 :
https://tokyo2020.rtm.gov.my/olympics
Senarai acara sukan dan atlet yang mewakili Malaysia Sukan Olimpik Tokyo 2020
Memanah
Individu lelaki: Khairul Anuar Mohamad
Individu wanita: Syaqiera Mashayikh
Olahraga
Lompat tinggi: Lee Hup Wei
100 m wanita: Azreen Nabila Alias
Badminton
Perseorangan lelaki: Lee Zii Jia
Perseorangan wanita: Soniia Cheah
Beregu lelaki: Aaron Chia-Soh Wooi Yik
Beregu wanita: Chow Mei Kuan-Lee Meng Yean
Beregu campuran: Chan Peng Soon- Goh Liu Ying
Berbasikal
Keirin lelaki: Mohd Azizulhasni Awang, Muhammad Shah Firdaus Sahrom
Pecut lelaki: Mohd Azizulhasni Awang, Muhammad Shah Firdaus Sahrom
Terjun
Tiga meter papan anjal individu wanita: Nur Dhabitah Sabri, Ng Yan Yee
10 meter platform individu wanita: Pandelela Rinong Pamg, Cheong Jun Hoong
10 meter platform seirama wanita: Pandelela Rinong Pamg/ Leong Mun Yee
Golf
Individu lelaki: Gavin Green
Individu wanita: Kelly Tan
Gimnastik
All around wanita: Farah Ann Abdul Hadi
All aroung lelaki: Jeremiah Loo Phay Xing
Pelayaran
Laser lelaki: Khairulnizam Mohd Afendy
Laser radial wanita: Nur Shazrin Mohd Latif
International 470 wanita: Nuraisyah Jamil, Juni Karimah Noor Jamali
Menembak
50 meter rifle wanita 3 Position: Suryani Mohamed Taibi
Renang
200 meter dan 400 meter gaya bebas lelaki: Welson Sim Wee Sheng
100 meter dan 200 meter kuak dada wanita: Phee Jinq En
sumber :
BH Online

#GanbatteMalaysia Malaysia Boleh! Majulah sukan untuk negara.
Ganbatte adalah perkataan Jepun yang bermaksud " Do you best" in english
Semoga ada emas akan dibawa pulang.


Telefilem 6 Hari

Telefilem 6 hari, telefilem 2020 ulang siaran pada Sabtu ini 3 Julai 2021 jam 9:00 malam di saluran Astro Citra. Sebuah telefilem arahan Yusry Abdul Halim yang dihasilkan ketika Perintah Kawalan Pergerakan Bersyarat (PKPB) 2020.
TELEFILEM 6 HARI
Waktu siaran : 3 Julai 2021 (Sabtu), jam 9:00 malam
Siaran TV : Astro Citra | Citra HD
Pengarah : Yusry Abdul Halim
SINOPSIS TELEFILEM 6 HARI
Mengisahkan tentang Suzi (Lisa Surihani) yang bahagia sebagai isteri ketiga kepada seorang ahli perniagaan yang berjaya bernama Ismal (Aaron Aziz). Suzi tinggal bersendirian di sebuah banglo kerana suaminya hanya akan pulang ke rumah setiap enam hari untuk menghabiskan masa dengan isteri-isterinya yang lain.
Kehidupannya berjalan seperti biasa sehingga kemunculan semula bekas teman lelakinya, Faizal (Yusry A. Halim) datang ke rumah. Faizal juga merupakan seorang bekas banduan yang baharu sahaja dibebaskan setelah dipenjarakan selama lapan tahun.
Suzi yang kini sudah berubah menjadi seorang muslimah tiada pilihan lain dan terpaksa menerima kehadiran Faizal yang tidak diduga kerana bekas teman lelakinya itu telah mengugut untuk memberitahu kisah jenayah mereka kepada Ismal.
Suzi juga sering berhubungan dengan kawan baiknya, Linda (Neelofa) untuk mendapatkan nasihat dan pandangan dalam usaha menyelesaikan konflik tersebut.
Apakah yang akan berlaku? Adakah Ismal akan mengetahui sejarah silam Suzi? Adakah Faizal akan melepaskan Suzi dan melupakan segala yang berlaku di antara mereka?
PELAKON DAN WATAK
Lisa Surihani sebagai Suzi
Yusry Abdul Halim sebagai Faizal
Dato Aaron Aziz sebagai Ismal
Neelofa sebagai linda


Telefilem Haji Gugel

Haji Gugel, telefilem sempena Aidiladha yang akan ditayang semula pada Sabtu ini 24 Julai 2021, jam 10:00 malam di Slot Cerekarama TV3. Telefilem/ Telemovie Haji Gugel, sebuah telefilem Malaysia yang telah disiarkan pada tahun 2018 sempena Aidiladha juga.
TELEFILEM HAJI GUGEL
Waktu siaran : 24 Julai 2021 (Sabtu), jam 10:00 malam
Siaran TV : TV3
Pengarah : Bade Hja Azmi
Terbitan : A.Aida Production Sdn Bhd
SINOPSIS HAJI GUGEL
Mengisahkan tentang Arman (Kazar Saisi) yang tak pernah langsung menjejakkan kaki ke Mekah, apatah lagi mengerjakan haji. Arman seringkali menjaja cerita dan temberang dengan lagaknya kepada orang-orang kampung tentang haji berdasarkan internet "Google" sahaja.
Sedangkan dia lansung tak ada pengalaman ibadah haji. Setiap kali musim haji, Arman lah yang paling galak mendominasi warung Tok Ki bercerita kononnya dulu dia dah pernah buat haji dan berkali-kali.
PELAKON DAN WATAK
Kazar Saisi sebagai Arman
Aida Aris sebagai Zahirah
Liyana Jasmay sebagai Damia
Ridzuan Hashim sebagai Haji Rozali
Reza Hasbi sebagai Kushai
Rahim Kidol sebagai Tok Ki
Putra Amaris sebagai Farok
Marup Mustapah sebagai Tahir


Telefilem Lambaian Akhir Tok Wan

Lambaian Akhir Tok Wan, sebuah telefilem khas Aidiladha akan bersiaran pada 20 Julai 2021, jam 12 tengahari di Astro Prima. Telefilem Lambaian Akhir Tok Wan dibarisi pelakon Khatijah Tan, Riezman Khuzaimi, Zarynn Min, Izuan Fitri, Anne Abdullah dan ramai lagi.
TELEFILEM LAMBAIAN AKHIR TOK WAN
Waktu siaran : 20 Julai 2020 (Selasa), jam 12:00 tengah hari
Siaran TV : Astro Prima
Penulis skrip : Azal Ezreen
Pengarah : Harris Fadzillah
Produksi : RD Pictures Sdn Bhd
SINOPSIS LAMBAIAN AKHIR TOK WAN
Mengisahkan tentang hubungan erat nenek dengan cucunya. Berlaku satu tragedi yang membuatkan mereka berdua terpisah buat selamanya.
PELAKON LAMBAIAN AKHIR TOK WAN
Khatijah Tan
Izuan Fitri
Riezman Khuzaimi
Zarynn Min
Anne Abdullah
Imran Aqil
Putri Hanan


Telefilem Makbul

Makbul, sebuah telefilem 2020 ulang siaran di slot Cerekarama TV3 pada Sabtu ini 10 Julai 2021, jam 10:00 malam. Telefilem Makbul lakonan Liza Abdullah, Aedy Ashraf, Hafeez Mikail, Rahhim Omar dan ramai lagi di bawah arahan Fairuz Loy.
TELEFILEM MAKBUL
Waktu siaran : 3 Oktober 2020 (Sabtu), jam 10:00 malam
Siaran TV : Slot Cerekarama TV3
Pengarah : Fairuz Loy
Produksi : Country Universal Sdn Bhd
SINOPSIS MAKBUL
Mak dan abah sentiasa menanti kepulangan Hafiz yang belajar di sekolah agama dan tinggal di asrama. Cuma cuti kali ini Hafiz mahu jelajah surau ke surau atau dari masjid ke masjid. Akan tetapi, malangnya Hafiz tak pulang-pulang.
PELAKON TELEFILEM MAKBUL
Aedy Ashraf
Hafeez Mikail
Liza Abdullah
Rahhim Omar
Anne Abdullah
Shah Faris
Arisa Soraya
Syamil Muhsin


Telefilem Rahsia Malam Jumaat

Rahsia Malam Jumaat, telefilem cerekarama TV3 2020 ulang siaran pada Sabtu ini 17 Julai 2021, jam 9:00 malam di slot Cerekarama TV3. Telefilem rahsia malam jumaat menampilkan lakonan Janna Nick, Elfira Loy, Zila Bakarin dan ramai lagi.
TELEFILEM RAHSIA MALAM JUMAAT
Waktu siaran : 17 Julai 2021 (Sabtu), jam 9:00 malam
Siaran TV : Slot Cerekarama TV3
Pengarah : Kyoll Hamzah
Produksi : OrangeTree Production Sdn Bhd
Genre : Seram Komedi
SINOPSIS RAHSIA MALAM JUMAAT
mengisahkan tentang dua beradik iaitu Hana(Janna Nick)  dan Nani (Elfira Loy) balik kampung melawat ibu dan adik mereka. Semasa mereka pulang ke kampung, sedang kecoh tentang isu pembunuh bersiri.
Pada satu malam, ketika Hana dan Nani pulang dari menonton konsert, mereka ternampak tangan terkapai-kapai dalam sebuah lubang di tepi jalan. Mereka ingin membantu tapi bila melihat pakcik itu kaku, mereka sangka kan mayat. Masing masing terus gelabah.
Mereka tidak memberitahu perkara tersebut kepada sesiapa. Mereka kemudian pulang ke Kuala Lumpur semula. Akan tetapi, sejak peristiwa itu mereka sering diganggu oleh lembaga lelaki berbaju putih.
Bila sering diganggu, Hana dan Nani dah tak tahan lagi dan cuba menyiasat. Berjaya mereka menyiasat dan apakah rahsia pada malam Jumaat?
PELAKON DAN WATAK
Janna Nick sebagai Hana
Elfira Loy sebagai Nani
Azlee Khairi sebagai Muaz
Zila Bakarin
Danish Hazriq
Kamarool Hj Yusoff


Telefilem Tiada Lagi

Tiada Lagi, sebuah telefilem cerekarama TV3 2020 ulang siaran memenuhi slot cerekaramaa TV3 2021. Musim PKP ni penggambaran tak dapat dibuat, jadinya siaran TV pun ulang siaran cerita lama-lama.
Telefilem Tiada Lagi full movie akan ditayangkan pada Sabtu ini 31 Julai 2021, jam 10:00 malam di TV3. Dibintangi pelakon hebat Rita Rudaini, Eizlan yusof, Jay Iswazir, Dayang Areeda dan ramai lagi.
Cerekarama Tiada Lagi sarat dengan pengajaran buat semua terutamanya isu curang dan kereuntuhan rumahtangga. Pedihnya bilaa dikhianiti pasangan yang kita sayang dan percaya.
baca juga :
senarai cerekarama tv3
TELEFILEM TIADA LAGI
Waktu siaran : 31 Julai 2021 (Sabtu), jam 10:00 malam
Siaran TV : Slot Cerekarama TV3
Pengarah : Man Kobena
Produksi : Ace Technoscience Sdn Bhd
SINOPSIS TIADA LAGI
Datin Nureen Azalea (Rita Rudaini) dan Datuk Nizar (Eizlan Yusof) meraikan ulangtahun perkahwinan mereka ke-15 tahun. Tanpa pengetahuan Datin Nureen, Datuk Nizar sebenarnya telah berkahwin lagi dan merahsiakan perkahwinan keduanya bersama Fatin (Dayang Areeda).
Kediaman mereka telah dipecah masuk oleh sekumpulan geng bertopeng. Salah seorang darinya, Iskandar (Jay Iswazir) telah membongkarkan siapa isteri kedua Datuk Nizar dan membuatkan Datuk Nizar mengaku.Datin Nureen sangat terkejut dengan kenyataan Datuk terutamanya apabila dia mendengar dari mulut suaminya sendiri.
Fatin sebenarnya adalah bekas isteri Iskandar. Fatin mulanya hanya bekerja dengan Datuk Nizar, akhirnya suka sama suka sehingga ada skandal. Iskandar telah menceraikan Fatin sebab Fatin dah mula jauh hati dengan Iskandar.
Selepas apa yang terjadi, Datuk Nizar mengambil keputusan untuk tidak membuat laporan polis untuk menjaga reputasinya. Datin Nureen pula mengambil langkah untuk bercerai dengan Datuk Nizar.
Plot twist
Tanpa disangka, Datin Nureen sebenarnya telah berkerjasama dengan Iskandar kerana mahu mendengar sendiri penjelasan daripada mulut suaminya, Datuk Nizar tentang perkahwinan keduanya dengan Fatin.
PELAKON DAN WATAK
Rita Rudaini sebagai Datin Nureen Azalea
Eizlan Yusof sebagai Datuk Nizar
Jay Iswazir sebagai Iskandar
Dayang Areeda sebagai Fatin
Aryanti
Naura Arissa Shazrin
Mili Supina


Telefilem Ting Tong Love

Ting Tong Love 2020 full movie akan bersiaran sekali lagi pada  Sabtu, 17 Julai 2021 jam 9:00 malam di Astro Citra dan Citra HD. Telefilem Ting Tong Love lakonan Naqiu dan Scha Al-Yahya di bawah arahan Hadith Omar.
TELEFILEM TING TONG LOVE
Waktu siaran : 17 Julai 2020 (Sabtu), jam 9:00 malam
Siaran TV : Astro Citra & Citra HD
Pengarah : Hadith Omar
Produksi : Darkwave Pictures Sdn Bhd
SINOPSIS TING TONG LOVE
Hairi sering didesak ibunya untuk berkahwin kerana telah lanjut usia. Ibunya telah memperkenalkan dengan ramai gadis tapi masih tidak menepati ciri-ciri yang Hairi mahukan. Atau dia sendiri tak fikir untuk berkahwin.
Naina, seorang gadis yang membantu ibunya menjual ikan di pasar. Mereka berdua sering diburu pengutip hutang kerana ibu Naina suka meminjam wang. Satu hari, Hairi mengikut ibunya ke pasar dan telah bertemu dengan Naina.
Bosan dengan desakan ibunya untuk berkahwin, Hairi akhirnya bersetuju untuk berkahwin dengan syarat dia boleh memilih jodohnya sendiri.
Hairi mula kenal dengan Naina. Hairi juga bersetuju untuk membantu Naina melunaskan hutang dan Naina pula perlu menyamar menjadi calon isterinya.
Apa akan jadi akhirnya?
PELAKON DAN WATAK
Naqiu Boboy sebagai Hairi
Scha Alyahya sebagai Naina
Aleza Shadan sebagai Datin (ibu Hairi)
PS Mansur
Alynn Techen


TERbeli Baju Raya

Hari berganti hari, sedar sedar esok kita akan menyambut Hari Raya Aidiladha/ Hari Raya Haji/Hari Raya Korban. Tak terasa betul suasana raya sebab kita masih kena beraya diperantuan lagi tak boleh balik kampung. Tapi raya tetap diraikan.
Kes COVID-19 semakin menular, tapi masih ada yang belum sedar diri kesana kesini tanpa rasa bersalah. Ada yang balik kampung juga tu. Eh! Jangan ada pulak kluster Aidiladha.
Ada urusan atau emergency tu lain cerita lah. Kita sabar sikit. Moga ada keajaiban tiba tiba COVID-19 pupus terus dari muka bumi ni dengan kuasa Allah.
Tahun ni ibadah korban dibenarkan mengikut SOP. Dapatlah mak mentua buat ibadah korban tahun ni. Sembahyang raya pun dibenarkan mengikut had.
Persiapan Hari Raya Haji saya tak seberapa. Nak masak rendang ayam tapi ayam tak ada. Nak keluar semalam for sure lah ramai orang bersesak beli barang untuk raya. Andai rajin nak merendang, kena jugalah membeli. Kita sambut ala kadar apa yang ada je lah nanti.
Tapikan...
Tak tahu lah kenapa tiba tiba TERbeli baju raya minggu lepas. Nampak cantik nampak padan je dengan
baju melayu husband hari raya puasa
yang lepas.  Raya puasa haritu tak dapat nak sedondon. Kita dondonkan hari raya haji ni. Baru padan sikit.
Ada jugaklah feel raya tu walaupun sebenarnya jarang benar nak beli baju raya bila raya haji. Selalunya akan recycle baju raya puasa atau baju raya tahun lepas lepas. Itupun kalau baju tak mengecil. Hehe

Dapat juga tunaikan hajat hati nak sedondon baju raya. Susah juga nak cari warna kuning atau warna mustard. Tak pernah-pernah beli warna kuning. Ini kalilah pilih warna baju yang saya sendiri kurang minat. Tukar mood ceria.
Saya beli baju dari
Bayu Somerset
. Baju kurung kedah dengan corak apa entah. Absract? Macam corak batik garutan pun ada. Suka jenis kain cotton, selesa dipakai. Tak menyesal beli.
Bukan apa, harga dia masih mampu milik. Tahu jelah harga baju raya zaman sekarang, tak cecah seratus lebih tak sah. Tapi yang saya beli bawah RM100. Selain tu
shashalista
 pun baju raya murah juga.


Top 10 Komentator June 2021 Blog Sihatimerahjambu. Pemberian Hadiah Fasa I

Ramai dah blogger up entry top komentator bulan Jun lepas. Saya baru terhegeh hegeh nak update. Okay baiklah, jom kita tengok siapa yang kena. Top 10 komentator June 2021 nampak gaya ada blogger baru masuk carta.
Bulan Jun cuma ada 46 entri sahaja. Seminggu cuti offline haritu mana taknya. Tak banyak entri, tak meriahlah komennya. Belum sempat lagi membalas komen yang berbentuk soalan. Ampun ya kawan-kawan.
Top Komentator June 2021 Blog Sihatimerahjambu
Shida Radzuan:
www.shidaradzuan.com
 (46 comments)
NA :
me-soul-searching.blogspot.com
 (43 comments)
Atiqah Najihah :
www.atiqahnajihah.com
 (42 comments)
nona sani :
www.nonasani.com
 (41 comments)
Amie :
salamisimon1.blogspot.com
 (34 comments)
Cik nadya :
loveneddy.blogspot.com
 (32 comments)
Rabiahtul Adawiyah :
rabiadawiyah21.blogspot.com
 (29 comments)
Adianez AIDA :
www.adianiez.com
 (24 comments)
fairus :
www.fairusmamat.com
 (23 comments)
Ako Retna :
anakomak6.blogspot.com
 (20 comments)
baca juga :
semak senarai top komentator terkini
Top Komentator January - June 2021
NA : 95 + 75 + 81 + 82 +72 + 43 = 448
nona sani : 51 + 63 + 87 + 56 + 83 + 41 = 381
Atie Zieya : 96 + 74 + 69 + 62 + 32 = 333
Amie : 53 + 71 + 63 + 48 + 52 + 34 = 321
Atiqah Najihah : 47 + 74 + 67 +42 = 230
dear anies : 43 + 54 + 51 + 42 + 37 = 227
Sha Mohamed : 47 +37 +55 = 139
Tiara Sapphire : 57 +31 + 36 = 124
fairus : 39 + 59 + 23 = 121
Sunah Sakura : 43 + 61 = 104
Ako Retna : 37 + 33 + 20 = 90
Nur : 37 + 52 = 89
Nina Mads : 50 + 39 = 89
Kakmim : 77
Afeezz : 36 + 41 = 77
Rabiahtul Adawiyah : 32 + 29 = 61
SalbiahM : 37
Adinda Baizura Mazlan : 33
Cik Nadya = 32
Adianez AIDA = 24
Tu dia gigih buat kira kira naa. Terima kasih untuk kawan kawan alam maya a.k.a geng blogger yang selalu singgah dan tinggalkan komen. Maaf  mana yang tak sempat lagi nak balas kunjungan tu. Jangan serik  berkunjung ke sini kalau saya tak balas kunjungan.
Tahniah untuk top 10 komentator June yang tersenarai. Ramai dah terkeluar carta. Masing-masing sibuk. Blog saya dah semakin bosan mungkin. Mungkin juga tak tahu nak komen apa. Faham faham..
Kalau rajin boleh tinggalkan komen. Kalau tak berapa nak rajin, sudi singgah pun dah berterima kasih juga. Tak tahu nak cerita apa sebenarnya. Taip padam taip padam. Lagi lagi musim pandemik ni, serba tak kena nak share something.
Tahniah juga untuk top 20 komentator sepanjang bulan January sehingga June. Tepat tepat 20 orang tersenarai yang rajin singgah dan komen.
Seperti yang diwar warkan, sampai masanya
pemberian hadiah Fasa I untuk Top 3 komentator dari bulan Januari sampai bulan June
. Mereka adalah blogger
NA, nona sani dan Atie Zieya
.
Details kak NA dan nona sani saya dah ada. In case nak tukar alamat, sila inform ye.
Nota untuk Atie Zieya
Nanti bagi nama, alamat dan no phone, gunakan ruangan contact di sidebar tu ye.
Dengan ini link blog komentator June saya masukkan dalam bloglist. Jom singgah ke blog mereka yang tegar meninggalkan komen. Mereka adalah antara blogger yang rajin tinggalkan komen di blog blog lain juga.
Alhamdulillah, rezeki bulan June terselit rezeki saya juga terpilih menjadi komentator yang bertuah di beberapa blog. Terima kasih.
Pemberian hadiah Fasa II : July-December 2021.


Air Lai Chi Kang Penyejuk Tekak

Fuhh..lama betul tak minum air lai chi kang. Kalau dulu setiap kali beli tomyam dan nasi kerabu mesti akan beli lai chi kang. Sejak kedai favourite bertukar tukang masak, dah tak membeli kat situ. Tomyam pun dah tak sesedap dulu.
Beberapa hari lepas membeli makanan di food panda. Nampak ada pilihan menu air lai chi kang. Eh, macam sedap je kalau dapat minum air lai chi kang. Kita pun order sekali sebungkus lai chi kang.
Tengah musim panas atau panas badan memang sesuai sangatlah minum air lai chi kang ni. Bahan-bahan yang ada dalam air lai chi kang dapat menyejukkan badan. Sejukkan tekak juga.
Air lai chi kang dipanggil air dengan nama air cikong. Dari mana dan maksud lai chi kang tu tidaklah saya tahu. Dari nama tu sendiri rasanya dah boleh agak ianya sejenis menu tradisi dari kaum Cina. Tapi tak adalah campur bahan-bahan haram ye.
Semua bahan-bahan tu mempunyai khasiat tersendiri. Mungkin juga pada zaman itu, minuman lai chi kang dijadikan ubat penyejuk badan satu masa dulu.
Bahan-bahan dalam lai chi kang
Kurma merah
Longan kering
Laici
Buah kundur
Kismis
Goji bery
Barli
Sagu
Snow fungus
Biji selasih
Kacang Shandong
Gula batu
Gula perang
Itu antara bahan yang biasa dimasukkan dalam air minuman lai chi kang. Tapi selalunya tak lengkap pun semua ada. Yang biasa jumpa ada laici, biji selasih, sagu besar warna warni, cincau, kacang dan snow fungus.
saya suka jenis kacang lebih. Tapi yang saya beli ni tak ada pulak. Lupa nak letak note tambah kacang. Lupa letak note satu hal. Yang dapat ni pun satu biji kacang pun nan hado. Agak agak kena mintak baru dapat kot. Takpun peniaga habis stok kacang.
Khasiat lai chi kang
 Mengurangkan panas badan
 Membantu penghadaman
 Sesuai diminum ketika demam atau lesu
 Melegakan sembelit
 Tingkatkan antibodi badan
 Agen milkbooster
 Menaikkan HB (hemoglobin) untuk ibu hamil
 Awet muda
Bagus kan khasiat lai ci kang ni. Setiap bahan tu ada manfaatnya. Boleh minum selalu tanpa rasa bersalah. Sedap pun sedap.


Aiskrim Onde Onde Nestlé Sedap Ke?

Agak mencabar kesabaran ye nak dapatkan aiskrim onde onde Nestlé ni. Cari tak jumpa cari tak jumpa. Akhirnya mendapat juga. Ada rezeki mencuba onde-onde ice cream Nestlé yang dikatakan sedap itu. Selagi tak dapat, dok tertanya tanya. Sedap ke aiskrim onde onde nestle tu?
Sedap ke tidak, diri sendiri lah kena cuba rasa. Selera orang lain-lain. Mungkin sedap pada orang lain tapi tidak pada kita, kan?
Setiap kali Encik Suami beli barang, saya pesan kalau ada aiskrim onde onde Nestlé jangan lupa beli. Agak kecewa jugalah bila beberapa kali pergi tak ada.
Baru-baru ni je lah ada rezeki jumpa aiskrim onde onde ni. Beli 2 terus.
Gigit punya gigit, dekat separuh barulah muncul isi dalam aiskrim ni. Tapi rasa aiskrim tanpa isi dalam tu pun dah sedap sebenarnya. Dia manis manis lemak santan dan rasa pandan.
Aiskrim onde onde ni luaran dia berperisa pandan dan kelapa dengan inti gula melaka dan kelapa parut. Inti dia macam kuih ketayap atau kuih bantal peluk tu. Kurang jelas pulak dalam gambar. Almaklumlah sekarang musim mendung. Mendung juga hasilnya.
Rasa Aiskrim Onde Onde Nestlé ni memang sedap. Manis yang biasa biasa. Cuma isi dalam tu manis luar biasa sikit. Termanis sikit kot. Ke manis sangat. Tahap rasa kemanisan lidah masing masing berbeza kan. Kalau dah biasa makan atau minum manis takde hal kot.
Tapi jenis kurang manis, mungkin akan rasa manis sikit lah. Kalau rasa manis sangat, makan luaran je. Sesekali kita into the scene lah cuba benda baru. Dah rasa sekali tu sudahlah. Melainkan kalau teringin nak makan lagi.
Selain jenama Nestlé, aiskrim onde onde 7e dan aiskrim potong onde onde pun ada. Tapi dua tu tak pernah cuba lagilah. Ada yang dah cuba?


Antara Menu The Coffee Bean & Tea Leaf Malaysia Tersedap

Pertama kali rasa menu The Coffee Bean & Tea Leaf Malaysia masa dapat
surprise birthday
 bulan February haritu. Dapat pure double chocolate ice blended drink, chai tea latte dan sepotong kek nuts about you.
Lepas tu jumpa pulak entri jalapeno cheese bagel review dari beberapa blog. Terjebak dalam kancah pengaruh rakan blogger. Tapi masa tu taklah rasa teringin sangat nak cuba pun. Punyalah lama pendam rasa nak cuba tu, baru semalam mendapat.
Dah janji dengan encik suami nak belanja The Coffee Bean & Tea Leaf  lah untuk dinner semalam. Letak siap siap jalapeno cheese bagel dalam list. Selain tu order spaghetti, cakesicle dan iced cappuccino.
Jalapeno cheese bagel
Diakui lah jalapeno cheese bagel ni memang sedap gila!. Cili jalapeno tu memang pedas tapi sedap. Roti bentuk donut dengan taburan cheese dan juga jalapeno. Dihidangkan bersama cream cheese sebagai pencicah. Sedap makan panas panas ni weiiii.
Kalau letak jalapeno lebih sikit pun takpe. Saya okay je boleh tahan pedas. Beli 1 kongsi berdua sebab nak rasa je mulanya. Rupanya sedap pulak. Lepas ni kena beli 2.
jalapeno cheese bagel RM8.96
Chicken and mushroom spaghetti
Chicken and mushroom spaghetti pilihan encik suami. Sedap baq hang! Barulah terasa erti kesedapan spaghetti sebenar. No wonder lah harga dia mahal sikit dari harga standard spaghetti. Sedap dia level lain. Tersedap!
Sambil makan tak sudah sudah memuji kesedapan chicken and mushroom spaghetti ni. Pasti repeat order nanti. Rencah dia pun banyak. Sos spaghetti pun pekat dan portion besar juga. Kami makan kongsi berdua.
chicken and mushroom spaghetti RM19.81
Cakesicle
Cakesicle Coffee Bean ni rasanya menu baru kot. Coffee bean petite cake size selain saiz sebiji kek dan sepotong kek. Sebab tak pernah nampak lagi sebelum ni. Sajalah tambah dalam list sebab nak cuba rasa.
Kek coklat yang disalut dengan white chocolate yang dibentuk seperti aiskrim batang. Cute and pretty cakes on sticks! Topping atas tu taburan cebisan warna warni white chocolate kot rasanya. Manis je rasa dia.
cakesicle RM9.33
Saiz kek yang comel je. Tapi harga tak comel. Ini kali je lah kita beli sebab tertarik dengan kecomelan cakesicle tu dan nak cuba rasa juga sebenarnya. Dalam cakesicle ada kek coklat yang sedap. Moist dan agak manis bila makan sekali dengan salutan white coklat tu.
Disarankan nak makan cakesicle ni makan masa tengah lapar. Cepat habis for sure. Kalau makan benda lain dulu tak terasa nak habiskan.
Iced Cappcuccino
Tak Coffee Bean lah kalau tak order kopi. Maka, order secawan kopi juga pilihan saya. Tak tahu nak order apa sebab semua air minuman pun sedap.  Iced cappuccino yang sedap dan kaw gila. Padu rasa pahit pahit tu.
iced cappuccino RM12.54
So far menu pilihan menepati KPI selera. Yang sedap boleh repeat order. Tapi sekali sekala bolehlah. Harga dia tu rasa kena fikir banyak kali sebelum order.
Kalau guna food delivery mahal lah sikit. Apa apa pun tepuk poket tengok duit banyak mana. Ada rezeki lebih bolehlah teruskan membeli.


Apam Balik Rasa Original dan Coklat

Beberapa hari kebelakangan ni teringin betul nak makan apam balik. Akhir akhir ni macam suka mencari makanan yang dah lama tak makan. Barulah berselera nak makan. Tapi masa kita nak, masa tu lah susah nak dapat.
Pulak tu cerewet tak nak apam balik cripsy nipis nipis tu. Nak jugak apam balik nusantara rasa asli yang gebu tu. Nak back to rasa classic. Rasanya dah bertahun tahun tak makan apam balik sejak makanan moden mengambil alih selera.
Menu kuih lama-lama jugak yang sedap. Kan? Belek-belek juga lah
resipi apam balik
 dalam carian google. Cara buat apam balik nampak mudah. Tapiiiii kalau tak ada kerajinan tak menjadi jugak. Lebih senang beli, kita beli je lah.
Risau pulak apam balik tak menjadi. Kita serahkan pada yang pakar buat. Tugas kita membeli dan terus menjamu selera. Syukur lah juga harga apam balik masih di paras mampu beli lagi. Masih relevan lagi harganya di zaman sekarang ni.
Saya pesan apam balik asli. Dengan taburan kacang dan jagung yang mengcukupi. Tak kedekut isinya. Apam balik gebu dan tak terlalu tebal. Tak ada bau bahan penaik. Sangat sangat menyelerakan dimakan panas panas.
Encik suami beli juga apam balik coklat. Sedap betul! Manis tak manis sangat. Sama juga isinya banyak dan sedap!
Pertama kali beli, terus esoknya nak beli lagi. Tapi kedainya tutup pulak. Rasa dah beberapa kali nak beli tapi kedai tutup. Bila bukak tu memang beli. Sekali beli 2 bungkus. Yang biasa tak silap saya RM4 dan coklat RM5 atau RM5 lebih. Lupa pulak dah!. Tapi kira murah dah tu dengan rasa dan isinya.
Saya beli apam balek stylo depan Family Store Sikamat. Semoga murah rezeki peniaga menjual makanan yang memuaskan hati pembeli. Aaminn...


Awal Muharram 1443 Hijrah. Doa Awal Dan Akhir Tahun Hijrah

1 Muharram detik permulaan, perkiraan tahun Islam Hijrah, Perpindahan Nabi dan Umat Islam, Dari Kota Mekah ke Kota Madinah. Masih ingat lagi lirik lagu maal hijrah menyingkap sejarah yang akan dinyanyikan setiap kali tiba Awal Muharram waktu sekolah dulu.
Kita akan menyambut Awal Muharram, 1 Muharram 1443 H bersamaan dengan 10 Ogos 2021 Hari Selasa. Awal Muharram adalah salah satu hari kebesaran dalam Islam. Awal Muharram Malaysia juga merupakan cuti umum bagi seluruh Malaysia.
Awal Muharram
1 Muharram menandakan bermulanya tahun baru dalam kalendar Islam. Hari awal Muharram akan disambut oleh seluruh umat Islam seluruh dunia. Tahun Hirjah merupakan tahun Islam yang telah dipersetujui dan dipilih bermula pengiraannya dari tarikh perpindahan Nabi Muhammad SAW ke Madinah pada tahun 622 Masihi.
Konsep Hijrah difahami sebagai perpindahan Nabi Muhammad SAW dari Kota Mekah ke Madinah. Dalam kehidupan zaman kini konsep hijrah perlu difahami dan memanfaatkan sebaiknya.
Amalan bulan Muharram
Amalan yang boleh kita dilakukan di bulan Muharram adalah berpuasa sunat. Anjuran berpuasa sunat pada 9, 10 dan 11 Muharram.
Dalam kita bersemangat untuk berpuasa sunat pada Hari ‘Asyura, kita juga sering diingatkan untuk turut berpuasa pada Hari Tasyu’a iaitu hari sebelum (9 Muharram) atau hari selepasnya (11 Muharram).
Isnin
30 Dzulhijjah | 9 Ogos 2021
Puasa akhir tahun Hijriyah
Ba’dha ashar membaca doa akhir tahun dan ba’dha maghrib membaca doa awal tahun.
Selasa
1 Muharram | 10 Ogos 2021
Puasa awal tahun Hijriyah
Rabu
9 Muharram | 18 Ogos 2021
Puasa Tasyu’a
Khamis
10 Muharram | 19 Ogos 2021
Puasa hari Asyura
Menurut perkongsian dari Mufti Wilayah Persekutuan, amalan berpuasa pada hari sebelum atau selepas 10 Muharam adalah bertujuan bagi menyelisihi amalan penganut agama Yahudi yang hanya berpuasa pada 10 Muharram sahaja.
Doa Akhir Tahun Hijrah
Doa akhir tahun hijrah di baca 3 kali selepas waktu asar sehingga sebelum waktu maghrib pada akhir bulan Zulhijjah.
Doa Awal Tahun Hijrah
Doa awal tahun pula dibaca 3 kali selepas waktu maghrib pada 1 Muharram.
Tema Maal Hijrah 1443HMalaysia
Tema sambutan Maal Hijrah Peringkat Kebangsaan tahun 1443H tahun 2021 adalah " Manhaj Rabbani, Ummah Berkualiti".
Pemilihan tema "Manhaj Rabbani, Ummah Berkualiti" bertepatan dengan realiti kehidupan rakyat Malaysia yang terdiri daripada masyarakat majmuk berbilang bangsa, bahasa dan agama yang telah pun dicontohkan di zaman Nabi Muhamad SAW.
Kewujudan masyarakat yang bersatu atas kepelbagaian ini bukanlah sesuatu yang asing dalam Islam. Ummah Rabbani teras kekuatannya adalah modal insan yang berkualiti dan merupakan tunjang dalam kebanyakan pelan-pelan yang dibangunkan oleh kerajaan.
Lirik lagu Maal Hijrah menyingkap sejarah
Satu Muharram Detik Permulaan
Perkiraan Tahun Islam Hijrah
Perpindahan Nabi dan Umat Islam
Dari Kota Mekah ke Kota Madinah
Atas Keyakinan dan Iman Yang Teguh
Kaum Muhajirin dan Ansar Bersatu
Rela Berkorban Harta dan Nyawa
Demi Menegakkan Islam Tercinta
Hijrah Itu Pengorbanan
Hijrah Itu Perjuangan
Hijrah Itu Persaudaraan
Hijrah Membentuk Perpaduan
Hijrah Itu Pengorbanan
Hijrah Itu Perjuangan
Hijrah Itu Persaudaraan
Hijrah Membentuk Perpaduan
Oleh Itu Mari Semua
Kita Sambut Maal Hijrah
Tingkatkan Semangat Tegakkan Syiar Islam
Untuk Sepanjang Zaman
Satu Muharram Detik Permulaan
Perkiraan Tahun Islam Hijrah
Perpindahan Nabi dan Umat Islam
Dari Kota Mekah ke Kota Madinah
Atas Keyakinan dan Iman Yang Teguh
Kaum Muhajirin dan Ansar Bersatu
Rela Berkorban Harta dan Nyawa
Demi Menegakkan Islam Tercinta
Hijrah Itu Pengorbanan
Hijrah Itu Perjuangan
Hijrah Itu Persaudaraan
Hijrah Membentuk Perpaduan
Hijrah Itu Pengorbanan
Hijrah Itu Perjuangan
Hijrah Itu Persaudaraan
Hijrah Membentuk Perpaduan
Oleh Itu Mari Semua
Kita Sambut Maal Hijrah
Tingkatkan Semangat Tegakkan Syiar Islam
Untuk Sepanjang Zaman
Untuk Sepanjang Zaman…
Selamat Menyambut Awal Muharram 1443H. Semoga kita dapat berhijrah kepada kehidupan dan amal yang lebih baik.


Ayam Goreng Berlada Cili Api Tumis Serai Sedap

Dengar dengar hotel di Port Dickson fully booked. Entah ye entah tidak. Laju eh masing masing buat kerja bercuti dengan kadar segera. Lepas umumkan fasa II berdesup semua orang book hotel agaknya.
Hidup kembali Port Dickson dengan ramai orang. Faham, masing masing tak sabar nak bercuti dan harap jaga SOP sama.
Saya? Sabar dulu. Dah boleh agak weekend ni mesti ramai orang punya. Tunggu lah next next week bila encik suami cuti. Kalau ada rezeki, adalah. Risau kes naik semula je. Agak agak kes naik, kita auto cancel pergi sana. Duduk rumah je.
Nak book hotel tepi pantai sebab nak stay hotel je. Tak jalan kemana melainkan lepak tepi pantai dan beli makanan tapaukan je. Itu pun dah cukup dah. Stay kat
Bayfront Hotel PD
 pun best jugak. Betul betul seaview yang best.
Ni nak cerita cuti ke pasal makanan ni? Jauh membebel sampai bercuti. Semalam saya masak ayam goreng berlada serai atau disebut ayam tumis serai. Masakan lauk kampung yang ringkas tapi menyelerakan.
Sejenis saya kalau masak ayam kena goreng dulu baru Sedap. Gaulkan garam dan serbuk kunyit baru goreng. Lepas ayam dah masak, angkat dan ketepikan.
Tumis bawang merah, bawang putih, cili api dan kunyit hidup yang telah ditumbuk bersama serai yang diketuk. Tumislah sampai garing sikit. Aroma bawang dan serai tu terus buat rasa lapar tak sabar nak makan.
Masukkan garam sikit, air sikit dan masukkan ayam. Gaul rata dan tunggu kuah kering sikit. Dah siap! Bila bahan bahan ditumbuk ni lagi sedap cerita dia. Kan? Sedap makan ayam masak pedas kering style macam ni. Dia tak kering sangat dan tak berkuah sangat macam tu.
baca juga :
resipi penuh ayam goreng berlada tumis serai


Ayam Gulung CP Kegemaran

Ayam gulung? Chicken roll? Dulu tak tahu pun nama makanan ni ayam gulung. No idea nak panggil apa. Satu hari tu barulah tahu nama dia ayam gulung.
Rupanya isi ayam dicampur dengan sayur-sayuran dan bahan bahan lain kemudian digulung dengan menggunakan kulit tauhu kering.
Gulung-gulung, potong potong jadilah ayam gulung/chicken roll. Susah betul nak jumpa ayam gulung ni. Yang saya tahu
ayam gulung CP
 je.
CP tu nama kilang yang keluarkan produk ayam gulung frozen. Jenama lain macam tak pernah nampak je.
Memang sedap gila! Bila dah TERmakan, auto terlupa nak tinggalkan untuk orang lain. Bahaya betul kesan selepas makan tu. Haha..Dulu saya selalu jugak beli sebab ayam gulung CP kegemaran saya.
Tapi selepas kejap kejap harga berubah. Bukan menurun tapi harga naik dan naik, kita pun tunjuk perasaan lah malas nak membeli. Sejak tu tak jadi kegemaran sangat.
Satu lagi macam jauh sikit dari rumah. Itu yang malas nak restock. Baru-baru  mak (baca : mak mentua) datang singgah lepas appointment doktor dengan adik ipar. Mak bagi ayam gulung ni.
Beli dekat CP Factory outlet. Dulu adik ipar pernah kerja situ, sebab tu lah tahu kewujudan ayam gulung ni. Mak pun suka membeli frozen food kat situ. Ayam goreng, ayam popcorn second grade pun dijual dengan harga murah juga.
Dulu-dulu saya beli dalam pek biasa je bukan pek untuk jualan di pasaraya. Tapi sekarang dah jual pek sama macam di atas. Dah habis satu pek ni rasa macam nak restock pulak.
Ada juga stall makanan jual ayam gulung ni. Saya pernah beli di KipMart. Satu cucuk ada 3 pcs, harga pun dah RM2.50 macam tu. Mahal, kan? Lebih berbaloi beli pek macamni dan goreng sendiri di rumah.
Biasanya kilang CP akan hantar frozen food di Tesco atau stesen petrol pam Shell yang terpilih ada jual frozen food. Atau boleh beli terus di CP Factory Outlet.
CP Factory Outlet
Lorong Senawang 4/1,
Kawasan Perusahaan Senawang,
70450 Seremban, Negeri Sembilan


Bermulalah Bulan Ogos

Pejam celik pejam celik dah masuk bulan Ogos/August, bulan kelapan. 4 bulan lagi kita akan jejak tahun baru pulak. Kejap je kan?
Selagi masih hidup dengan musuh kita si COVID-19 tu, selagi itulah kita tak boleh nak merancang apa-apa. Kena ingat, perancangan Allah tu maha hebat dari segalaNya.
Semoga Allah berikan kita sesuatu yang lebih baik selepas apa yang berlaku selama hampir 2 tahun ni. Aaminn...
Penutup tirai Julai semalam, Malaysia menang 1st medal
Sukan Olimpik Tokyo 2020
 dalam acara badminton beregu lelaki. Tahniah Aaron Chia dan Soh Wooi Yik berjaya bawa balik medal gangsa untuk Negara.
Berdebar betul tengok game malam tadi. Barulah Malaysia, bersatu sokong negara.
United by emotion
. Bukan macam perhimpunan baju hitam tu. Aduhaii..Bagi habis lawan COVID dulu boleh tak?
Pencapaian blog bulan Julai agak bagus jugalah walaupun ada yang tak mencapai target. Takpe, yang penting ada usaha. Adalah hasilnya nanti. Kalau menunggu je tanpa usaha, tak jadi apa lah kan.
Bulan Ogos
Ogos merupakan bulan kelapan dalam sebuah tahun dalam kalendar Gregory. Bulan Ogos adalah salah satu bulan yang mempunyai 31 hari.
Dinamakan "Ogos" sempena nama tokoh Augustus Caesar dan mempunyai 31 hari supaya sama dengan bulan Julai. Sebelumnya bulan Ogos dipanggil Sextilis, yang bermaksud "keenam" dalam bahasa Latin.
Keistimewaan bulan Ogos
31 Ogos, merupakan Hari Kebangsaan negara Malaysia. Bulan Ogos dikenali sebagai bulan kemerdekaan. Bulan dimana jalur gemilang dikibarkan, lagu patriotik berkumandang dan filem kemerdekaan juga diulang tayang.
Tahun 2021, merupakan Hari Kemerdekaan Malaysia ke-64.
23 Ogos, Hari ulangtahun perkahwinan kami ke-8. Alhamdulillah...
Me

: I have a goal that will always make me want to

 jump out of my bed in the morning.
Hope  : What is it?
Me

    : I want to be the sunshine of someone's day and the

moonlight of their nights
Ada beberapa perkara penting bermula 1st of August, antaranya :
Arab saudi buka semula sempadan, Vaksin Sinovac dah diiktiraf oleh Arab Saudi
Walk in vaccine Malaysia, boleh walk in vaksin dan semoga cepat capai herd immunity
Dewan Rakyat mengesahkan darurat tidak akan disambung
Bayaran i-Sinar bulan Ogos dipercepatkan bulan Julai, ada yang dah dapat ke?
Sesi PdPR dilanjutkan sehingga 31 Ogos 2021
Cuti Umum Bulan Ogos 2021/ August Holidays
10 Ogos (Selasa) : Awal Muharram (Semua Negeri)
24 Ogos (Selasa) :  Harijadi Yang di-Pertua Negeri Melaka (Melaka)
31 Ogos (Selasa) :  Hari Kebangsaan (Semua Negeri)
You are never too old
to be young.
When the raindrops come tumbling,
Remember you are the one
who can fill the world
with sunshine
-Snow white-
Get well soon Malaysia. Tak sabar nak hidup normal kembali dan bebas kemana saja. Tanpa mask, tanpa sop, tanpa rasa bersalah yang pastinya.
Doa memohon perlindungan daripada wabak COVID-19
بِسْمِ اللَّهِ الذي لَا يَضُرُّ مع اسْمِهِ شَيْءٌ في الأرض ولا في السَّمَاءِ وهو السَّمِيعُ الْعَلِيمُ
“Dengan nama Allah yang tidak memberi mudharat akan sesuatu yang di bumi dan yang dilangit (selagi) bersama dengan Nama-Nya dan Dia Maha Mendengar lagi Maha Mengetahui.”
(Hadith Riwayat Abu Daud, Tirmidzi)
اللَّهُمَّ إِنِّي أَعُوذُ بِكَ مِنَ الْبَرَصِ وَالْجُنُونِ وَالْجُذَامِ وَمِنْ سَيِّئِ الأَسْقَامِ
“Ya Allah aku berlindung denganMu daripada penyakit sopak, penyakit gila, penyakit kusta dan daripada segala penyakit berbahaya yang lain.”
(Hadith Riwayat Abu Daud)


Buah Durian 4 Biji RM30

Dengar-dengar harga durian sekarang murah-murah.  Ada yang sampai RM3/sekilo. Masa murah ni memang lagi untung lah membeli. Masa mahal, berkira kira jugalah nak membeli. Melainkan teringin sangat ,terpaksa juga beli.
Tiba-tiba macam nak makan durian. Maka, mencuba nasib beli durian. Dapat 2 biji cukuplah lepas teringin kononnya. Husband pun tak makan sangat durian. Sekadar merasa seulas dua je pun dah cukup.
Balik-balik husband bawa 4 biji durian. Banyak betul dibelinya. Minta beli 2 biji dapat 4 biji. Katanya 4 biji RM30. Tokey kedai bagi murah murah dan durian campur campur. Ada durian kampung dan durian kahwin.
Agaknya nak habiskan stok durian yang ada lah tu. Beli kat kedai berdekatan Petronas jalan Jelebu.
Buah duriannya elok lagi tak merekah lagi. Bau buah durian sudah semestinya bau harum semerbak even beli sikit pun. Warna kulit buah durian hijau hijau coklat macam tu. Tak hijau sangat.
Jangan ditanya mana satu durian kampung, mana satu durian kahwin. Memang tak tahu nak menjawabnya. Tak pakar tentang buah durian ni.
Dalam 4 biji buah durian tu, ada sebiji warna isinya putih kelabu sikit. Rasa buah durian dia manis betul tapi kurang lemak. Saya buat tempoyak terus. Dapatlah 1 bekas taufu fa comel tu. Walaupun tak tahu bila nak makan tempoyak tu.
Masakan campur tempoyak ni saya suka orang yang lebih pakar masak. Nak masak sendiri macam tak selera nanti. Lagipun saya bukan penggemar tempoyak sangat. Makan tu boleh tapi tak berapa gemar.
Saja buat, kot ada sesiapa datang nanti-nanti boleh bagi je. Daripada membazir kan.
Ada 1 biji durian yang warnanya kuning betul. Sedap rasa buah durian lemak manis isi duriannya. Saya simpan siap-siap dalam bekas untuk makan esok esok. Kalau dibiarkan, nanti durian merekah masam tak sedap pulak.
Paling suka dapat isi buah durian kucing tidur ni. Dulu masa kecik kecik kucing tidur ni lah jadi rebutan. Dipanggil kucing tidur sebab rupa dia seakan akan posisi kucing tidur.
Jadilah beli durian murah murah untuk lepas teringin makan. Nak beli durian mahal harga kayangan tak lah. Cukup sekadaran merasa je lah.
Buah durian ni pun kena makan sekadaran ni. Makan lebih lebih panas badan dan adakala boleh pening. Kena berpada pada lah. Buah durian bukan sekadar enak dimakan. Ada khasiat buah durian yang lain kita tak tahu.
Buah durian bukan sekadar enak dimakan. Ada khasiat buah durian yang lain untuk kesihatan dan kecantikan yang kita kurang ambil tahu.
Manfaat Buah Durian
Mengubati insomnia
Bagi anda yang sering mengalami insomnia, anda dapat mengatasinya dengan memakan buah durian. Buah durian mengandungi tryptophan yang berguna untuk menenangkan fikiran dan tubuh.
Menguatkan tulang dan gigi
Buah durian mengandungi vitamin B1,B2 dan kadar kalsium yang tinggi. Komponen-komponen tersebut memperkuatkan tulang dan gigi dan tentunya menjaga kesihatan tulang dan gigi anda.
Mengawal keseimbangan gula dalam darah
Buah Durian juga berfungsi untuk mengawal keseimbangan gula di dalam tubuh sehingga kadar gula di dalam darah menjadi normal.
Merawat tekanan
Durian mengandungi vitamin B-6 yang mampu menghasilkan serotonin yang berguna untuk mencegah tekanan. Jadi buah durian dapat menjadi ubat tekanan secara semulajadi.
Merawat anemia
Kandungan folat, dan zat besi dalam durian dapat mengatasi penyakit kekurangan darah dalam tubuh (Anemia). Bagi anda penghidap anemia, anda dapat mengambil durian sebagai ubat semula jadi Anemia
Mencerahkan kulit
Kulit cerah menjadi dambaan kebanyakan wanita Malaysia. Buah Durian ternyata dapat membantu mencerahkan kulit. Ini kerana buah durian mengandungi Vitamin C yang mampu mencerahkan kulit.
Mencegah dan menghilangkan jerawat
Antioksidan yang terkandung di dalam durian dapat melawan bakteria penyebab jerawat.
Memudarkan bintik hitam
Bintik hitam pada wajah akan dapat diatasi dengan rawatan menggunakan buah durian. Cara penggunaan buah durian untuk rawatan wajah adalah dengan mencampurkan isi buah durian yang kuning dan matang dengan dua sudu madu. Jadikan campuran tersebut sebagai masker wajah.
sumber : www.manfaatbuahan.com


Buah Manggis Si Ratu Buah Hitam Manis

Kalau buah durian diberi gelaran raja buah. Pasangannya sudah tentulah manggis, buah yang dikenali sebagai ratu buah. Kenapa ek? Dulu saya ingatkan sebab sepal tu berbentuk macam crown. Rupanya bukan ye. Ada kisahnya.
Terdapat lagenda mengapa manggis disebut sebagai ratu buah. Queen Victoria pernah menawarkan 100 pounder sterling untuk mendapatkan buah segar ini. Lagenda ini dicatat dalam buku yang diterbitkan pada tahun 1930 karangan David Fairchild, seorang pengkaji buah. Itulah sebabnya manggis disebut sebagai Ratu Buah atau The Queen of Fruit.
- sumber :
manggis oil
Kebiasaannya musim buah durian mesti sekali musim manggis. Kan? Bukan itu je, musim buah mata kucing, langsat dan rambutan pun ikut sekali bermusim bersama. Untung bila musim buah tiba. Macam jenis buah buahan dapat rasa.
Rasanya musim buah manggis di Malaysia macam dah nak hujung hujung dah. Masa ambil
buah rambutan gula
 batu kat kebun abang ipar, pokok manggis pun dah tak berapa nak ada buah dah. Ada jugaklah rezeki merasa buah manggis yang dah lama rasa nak makan.
Manggis /مڠݢيس
nama saintifiknya Garcinia mangostana, sejenis tumbuhan malar hijau yang bertaburan asal di kawasan tropika sekeliling Lautan Hindi, ia ditanam sejak zaman prasejarah lagi.
Buah manggis  cukup popular di Filipina. Di Filipina manggis diberikan sebutan istimewa iaitu '
lo
'.
Belanda: mangistan
Cina: 山竹 (Shānzhú)
Indonesia: manggis
Inggeris: mangosteen
Itali: mangostano
Jepun: マンゴスチン (Mangosuchin)
Jerman: mangostane
Korea: 망고스틴 (mang-goseutin)
Perancis: mangoustanier
Sunda: manggu
Thai: มังคุด (Mạngkhud)
Vietnam: măng cụt
India : மாங்கோஸ்டீன் (Māṅkōsṭīṉ)
Sebelum ni saya hanya tahu manggis is manggis. Baru baru ni lah baru tahu ada buah mesta yang rupanya macam manggis. Ada jenis manggis lain rupanya. Dari apa yang saya faham, manggis bentuknya bulat dan mesta lonjong sedikit.
Untuk maklumat lanjut, boleh baca di blog Wak Warisan Petani tentang
manggis
 dan
mesta
.
Buah manggis juga dikenali sebagai buah serbaguna boleh digunakan untuk tujuan perubatan dan kecantikan. Macam tak percaya, kan?
Manfaat buah manggis tidak hanya dari bahagian isi buah atau pulpnya, akan tetapi dari bahagian kulit (pericap atau rind) dan bahagian bijinya (seed) yang mengandungi:
 Vitamin C
 Vitamin B1
 Vitamin B2
 Zat Besi
 Natrium
 Kalium
 Fosfor
 Kalsium
Antioksidan yang kuat
Bau buah manggis wangi wangi manis dan rasa isinya manis. Hitam-hitam si tampuk manggis, kulitnya hitam isinya putih, sungguhpun hitam rasanya manis.
Sedap dapat makan buah manggis manis petik dari pokok. Saya suka isi yang comel comel tak ada biji tu. Yang ada biji tak berapa suka tapi kena habiskan jugaklah sebab setiap biji ada isi kecil besar.
Cara nak buka buah manggis pegang tangkai dan tekan sepal dia sampai merekah dan terbelah. Sebelum ni gunakan dua tapak tangan untuk buka. Nasiblah kalau getah dia terkena tangan tu.
Nak tahu berapa isi dalam buah manggis, tengok pada tampuknya. Kalau ada 5, maka isinya pun 5 jugak.
Cerita pasal buah manggis ni. Dulu zaman kanak kanak pernah panjat pokok manggis. Budak kampung biasalah. Lasak sikit dan zaman tu mana ada gadjet canggih macam sekarang. Itulah mainannya. Tapi taklah tinggi. Pokok rendah je.
Pokok manggis ni dahan dia bercabang banyak. Itu yang mudah nak panjat.
Masa ambil buah haritu, mata tertancap pada serangga ni. Lalat ke langau? Ke dua dua bukan?


Buah Pulasan Dari Jiran

Musim durian dah berlalu. Balik Segamat haritu pun dah hujung hujung musim betul. Dapatlah merasa durian yang mak simpankan dalam bekas. Lepas tu dapatlah merasa sebiji durian fresh. Tak pasti durian apa.
Mak beli dari orang kampung. Rezeki lah dapat merasa durian Segamat yang terkenal dengan kesedapannya. Itu cerita dulu lah. Sekarang ni mana mana durian terkenal dengan kesedapan masing-masing. Bermacam-macam jenis ado!
Sekarang tengah musim buah pulasan agaknya. Ke dah hujung hujung musim jugak? Akhirnya dapat juga merasa buah pulasan. Jiran sebelah sebelah rumah bagi. Banyak pulak tu dibaginya. Sebesen penuh.
Rezeki kamilah dapat merasa buah pulasan dari jiran tanpa perlu beli. Dapat pulak tu fresh from pokok. Baru petik dari pokok katanya. Mula tu dia bagi anak buah kebetulan anak buah main basikal lalu depan rumah dia.
Lepas tu petang tu dia bagi lagi sebesen.  Alhamdulillah..  Seronok bukan main lagi dapat makan buah pulasan juga akhirnya. Selama ni dok telan air liur je nampak buah pulasan. Bukan senang nak cari buah pulasan ni. Buah rare yang susah ditemui.
Harga buah pulasan sekilo berapa ye? Harga buah buahan tempatan pun mengalami kenaikan harga macam harga barang. Lagi lagi buah jenis rare ni. Mahal lah sikit kot kan?
Buah Pulasan
Buah pulasan, nama saintifiknya Nephelium mutabile. Buah pulasan adalah sejenis buah tropika yang menyerupai rupa bentuk dan rasa seperti buah rambutan. Pokok buah pulasan pun lebih kurang sama dengan pokok rambutan tapi pokok buah pulasan rendang je.
Berbeza dari segi rambutnya, rambutan lebih panjang dan lembut tetapi rambut pulasan lebih pendek dan keras.
Biji buah pulasan lebih keras, isinya agak kering dan keras berbanding buah rambutan. Buah pulasan dikenali sebagai 'maritam' di Brunei dan Kalimantan. Dipanggil 'bulala' di Filipina. Buah pulasan in english apa? Pulasan juga lah kan?
Pulasan ni adalah daripada bahasa melayu. Dipanggil pulasan sebab untuk membuka puah pulasan ni perlu menggunakan kaedah pulas. Pulaskan buah tu dan auto terus terbuka kulitnya. Mudah sangat. Tak macam buah rambutan. Kena gigit dulu barulah kulitnya mudah dibuka.
Rasa buah pulasan tak terlalu manis. Saya suka tekstur isi buah pulasan yang agak kering. Jadi bila makan tu tak menjejes airnya. Isinya tebal dan tak melekat sangat pada biji buahnya. Mungkin sebab baru petik dari pokok kot. Senang nak makan. Tak membazir bila isi melekat pada biji.
Saiz buah pulasan lebih besar sikit dari buah rambutan. Nak memulasnya pun mudah je. Kalau diberi pilihan, saya suka buah pulasan daripada buah rambutan.

Tapi dalam banyak banyak buah rambutan saya suka
buah rambutan gula batu
. Makan satu, semestinya tak cukup.


Buah Rambutan Gula Batu

Semalam cerita
buah pulasan
, hari ni cerita buah rambutan gula batu. Pernah dengar tak? Saya bukanlah pakar sangat bab buah rambutan ni. Dah kata buah rambutan gula batu, rambutan gula batu lah dia.
Jenis jenis buah rambutan :
Rambutan anak sekolah/budak sekolah
Rambutan gula batu
Rambutan gading
Rambutan telan
Ada lagi tak jenis rambutan lain selain di atas? Saya suka je makan rambutan tapi lebih suka jenis buah rambutan longkah.
[long.kah] | لوڠکه
Definisi : mudah ditanggalkan isi drpd biji (bkn buah), lekang: rambutan ~; terlongkah tertanggal: jilidnya ~, lembaran buku itu bersepah di lantai. (Kamus Dewan Edisi Keempat)
Terpaling tak suka jenis tak longkah dan kebanyakkan jenis itu berwarna kuning. Ke memang rambutan kuning tak longkah? Tak sempat nak mengkaji.
Balik haritu kakak offer ambil rambutan gula batu kat kebun family abang ipar. Mulanya macam malas juga tapi dah disuruh juga tak ada orang nak makan nanti. Kita pun pergilah alang-alang ada kat kampung.
Dapatlah dua guni dibahagi bahagikan.  Saya ambil lebih kurang seplastik je. Cukuplah untuk merasa. Nak makan berlebihan tu risau pulak batuk ke apa nanti. Sikit sikit sudah. Asalkan merasa macam tu.

Buah rambutan gula batu ni lebih kurang macam buah pulasan. Ciri-ciri buah rambutan gula batu :
Isi tebal
longkah
Isi lebih keras sikit dari isi buah rambutan biasa
Kurang berair
Manis
Itu apa yang saya rasa lah. Jika salah, sila betulkan. Pada saya, buah rambutan gula batu ni jenis rambutan terbaik di Malaysia. Rasa satu pasti nak makan lagi dan lagi.
Puas hati betul dapat makan buah rambutan gula batu ni. Tengok tu macam gula batu rupa dia. Sebab tu dinamakan rambutan gula batu.
Apa beza rambutan gula batu dan anak sekolah? Siapa tahu? Mungkin beza dari ketebalan isinya. Persamaannya jenis longkah dan kurang berair. Rambutan anak sekolah paling popular di Malaysia. Ke?
Sambil petik sambil makan. Nikmat betul dapat makan buah rambutan petik dari pokok. Masih ada lagi buah rambutan gula batu yang masih muda. Rezeki untuk yang belum merasa lagi.
Rambutan kebun keluarga abang ipar meriah betul buahnya. Rambutan kat tepi rumah mak baru je dipangkas beberapa bulan lepas. Musim buah ni tak berbuah pulak dia.


Bunga Tahi Ayam Atau Marigold

Berhenti kejap cerita pasal makanan. Kita tukar cerita bunga pulak. Tahu tak bunga tahi ayam? Bukan tahi ayam berbentuk bunga. Bukan juga bunga rupa paras bunga seperti tahi ayam. Tapi bau bunga tu bau tahi ayam.
Sebab itulah bunga tu dipanggil bunga tahi ayam. Macamana rupa paras bunga tu? Rujuk dalam gambar. Inilah bunga tahi ayam yang saya kenal masa zaman kanak-kanak dulu. Dah besar ni barulah tahu bunga ni adalah bunga marigold.
Jadi, bunga ni bunga tahi ayam atau buah marigold? Bukan setakat itu sahaja, ada juga panggilan lain.
Bunga lantana camara
 juga bunga tahi ayam. Tapi jenis rupa lain. Bunga dia berwarna warni dan rupa paras bunga dia macam cantuman kuntum kuntum bunga kecil.
bunga tahi ayam mak di kampung. Ada kutu putih disitu menumpang hidup
Bunga tahi ayam @marigold ni taklah sebusuk mana pun. Busuk busuk wangi. Dah busuk wangi pulak kan. Macamana tu? Taklah busuk macam tahi ayam tu. Rupa paras dia cantik yang memungkinkan orang lupa dengan bau busuk dia tu.
Lantana Camara pulak bau dia lagi busuk sikit dari marigold ni. Busuk busuk bau bunga, busuk lagi bau tahi ayam. Itu fakta yang tak boleh disangkal.
Bunga tahi ayam busuk ni jangan disangka tak function. Ada kebaikan bunga tahi ayam ni. Bunga tahi ayam halau nyamuk. Fakta ke auta? Siapa tahu boleh jawab.
Bunga tahi ayam Malaysia ni di kampung bersepah macam tumbuhan liar. Ada juga yang menanam jadikan pokok hiasan. Jangka hayat bunga tahi ayam ni rendah. Mudah gugur macam tu.


Burger Banjir Tak Berapa Nak Banjir Sangat Dan Bebola Yang Tak Diketahui

Dah cuba burger banjir KFC? Burger banjir adalah menu baharu yang dikeluarkan oleh KFC bulan Julai yang lepas. Saya baru nak mencuba burger banjir KFC yang dikatakan sedap tu.
KFC Burger Banjir
Menampilkan Zinger Hot & Spicy signature dengan sos BBQ Salai. Dilengkapi dengan sos mayonaise, salad segar dan di apit dengan kepingan roti bijan menjadi burger smoky yang sempurna.
Macam biasa, indah iklan dari rupa sebenar. Burger banjir tak berapa nak banjir sangat.  Hilang terus signature banjir. Mungkin boleh tukar nama Zinger Burger dengan sos BBQ Salai.
Atau Zinger Burger dengan sos BBQ Salai leleh. Pun ngam jugak tu, kan? Pernah nampak blogger review, memang sos BBQ Salai nya tak banjir pun.
Syukurlah saya bukan jenis yang suka makan banjir banjir ni. Dapat sos BBQ Salai banjir pun saya okay je. Mana mana lah tak kisah.
Sos BBQ Salainya memang sedap, sesuai dengan isi ayam goreng rangup tu. Cukup rasa dan semestinya kenyang makan sebiji burger. Sos BBQ pun ala ala sos blackpepper tapi versi tak banyak black pepper.
Ada rasa manis manis sikit jugak. Yang pastinya, sos BBQ salai tu sedap!
Harga bermula RM12.49 dan boleh dibeli dengan beberapa pilihan iaitu a la carte, kombo, Box Meal, dan Kombo Aneka yang mengandungi dua KFC Burger Banjir, 6 ketul nuget dan Cheezy Wedges.
Burger banjir boleh didapati di restoran KFC seluruh negara untuk waktu terhad dan sementara stok masih ada.
Kali ni beli tak guna perkhidmatan food delivery. Husband keluar dan beli sendiri sebab nak beli ayam juga. Kalau beli drive thru biasa dapat ayam kecik. Walk in dapat pilih bahagian ayam yang kita nak, kalau available lah.
Selain beli ayam, beli juga bebola. Konon nak cuba bebola pisang tu. Bebola durian dah tak ada kot. Tapi dua dua tak dapat. Dah habis katanya. Ada bebola inti dia warna hitam tapi tak pulak bagitahu perisa apa.
Dalam resit pun tak tulis bebola apa sebab replacement item tak ada nama item yang betul. Mencari jugalah kat website, instagram dan facebook KFC. Tak ada pulak nampak bebola inti warna hitam ni dalam menu kfc malaysia.
Ada siapa tahu? Atau ada yang pernah cuba?
Saya pun tak pasti rasa apa. Rasa dia manis, macam inti pulut hitam pun ada tapi tak ada rasa serpihan pulut pun. Macam makan kuih koci pun ada sebab tepung bebola ni kenyal kenyal. Cuma agak oily sikit sebab bebola ni digoreng.
Updated : November 10, 2021
Answer : KFC Black Sesame Balls


Cadbury Chocolate Dairy Milk French Vanilla

Entry sebelum ni saya dah cerita cadbury chocolate
dairy milk chocolate pandan kelapa
. Harini cerita cadbury chocolate dairy milk french vanilla pulak. Coklat ni sekali beli dengan dairy milk pandan kelapa tu. Gara-gara terpengaruh dengan rakan
blogger Kak Sha
 tu lah.
Suka tau racun kita dengan coklat sedap sedap. Mujur tak terjebak dengan beli kopi. Masih setia dengan Old Town White Coffee hazelnut.
Apa rasa cadbury chocolate french vanilla ni pulak? Coklat tu rasa dia macam biasalah. Gabungan coklat dan susu. Cuma yang menariknya, dalam coklat tu ada filling vanilla cream. Teringat ingat pulak coklat cadbury filling caramel tu. Sedap betul!
Berbalik pada coklat cadbury french vanilla. Daripada keratan rentas tu boleh nampak filling vanilla cream dia. Agak banyak jugak tu. Sebagai peminat vanilla flavour dan bau, saya suka teruk dengan coklat cadbury french vanilla ni.
Saya yakin, siapa suka vanilla flavour pasti akan suka dengan rasa lemak manis berkrim vanilla. Sebenarnya filling cream vanilla tu lembut je. Tapi disebabkan letak dalam peti ais, jadi keras kejung lah dia.
Sedaplah sesekali makan coklat cadbury. Lama juga sebenarnya tak menjamah coklat ni. Itulah dia lepas kena penangan pengaruh rakan blogger. Beli untuk merasa je lah cerita dia.
Baru baru ni ada nampak Kak Sha post yang jenis pek kecik macam gula gula tu. Kalau nak cuba rasa boleh beli jenis pek gula gula. Tapi tak kan lah jual sebiji dua. Confirm confirm dijual dalam pek besar juga.
Tapi okaylah saiz macam pek gula gula boleh buat stok bila teringin makan. Jenis bar ni lambat sikit nak menghabiskan. Lagi pulak makanan manis. Bila craving baru terasa nak makan.


Cadbury Chocolate Dairy Milk Pandan Coconut

Roti Gardenia Toast’em pandan kelapa
 sudah,
aiskrim onde onde
 sudah. Kini giliran mencuba cadbury chocolate coconut pandan pulak. Tengah fenomena pandan kelapa agaknya kot. Apa lagi yang berkaitan dengan pandan kelapa yang tengah viral sekarang ni?
Baru-baru ni banyak kali pulak lalu lalang iklan cadbury chocolate coconut pandan di youtube. Suruh kita beli lah tu. Baiklah, saya pun terjebak membeli. Pengaruh iklan sangat betul. Bukan saya beli tapi encik suami belikan.
Seingat saya, harga dia RM7.++. Dapat dapat je terus lah shoot kejap. Takut nanti tak sempat digambarkan dah habis dulu.
Pek cadbury chocolate pandan coconut ni sangat menarik warnanya. Gabungan warna original pek cadbury purple dan warna hijau neon mewakili daun pandan.
Ikutkan gambar dari pek cadbury chocolate pandan coconut ni, dalam coklat ada kelapa parut panggang dan berperisa pandan.
Bila digigit adalah kelapa parut tu. Rasa pandan bergabung dengan coklat yang sedap. Ada rasa lemak lemak kelapa tu. Ikut taste saya, rasa macam tak terlalu manis sangat. Boleh makan lah sesekali teringin makan coklat.
Rasa yang unik dengan selera local. Tersangatlah Malaysia. Limited edition dari Cadbury. Nak rasa, kena membeli cepat cepat sebelum habis musim.


Cara Buat Char Kuetiau Sedap Tanpa Pes

Kuetiau bukan kuey teow ye. Berdasarkan Dewan Bahasa dan Pustaka, ejaan kuey teow yang betul adalah kuetiau.
[kué.tiau] | کوءيتياو
Definisi : (kuétiau) C sj makanan dibuat drpd tepung beras (dimasak atau digoreng spt mi).
(Kamus Dewan Edisi Keempat)
Maka, marilah kita guna ejaan yang betul. Haritu masa balik kampung, kakak ada buat char kuetiau. Saya tukang sediakan bahan bahan sikit sikit je. Chef besar nak masak, kita duk tepi perati je.
Tapi tak perati sangat pun. Ada je keje lain nak buat kat kampung tu. Dah balik rumah rasa teringin pulak nak masak char kuetiau sendiri. Whatsapp kakak tanya resipi char kuetiau yang sedap tu. Resipi char kuetiau paling mudah sebab tanpa pes.
Cili kering
Cili sos
Sos tiram
Bawang putih
Gula
Telur
Kucai
Taugeh
Air kene banyak
Kicap pekat
Tumis bawang putih cili cili sos sos tiram gula sampai garing
Pecah telur
Letak air kicap pekat kucai
Air dah menggelegak letak kuey teow letak taugeh last
Guna secukup rasa garam takyah
Macam tu je dia bagi resipi. Macam tertinggal bahan udang je tu. Sukatan guna kaedah agak agak dan faham sendiri cara masak paling ringkas tu.
Dengan menggunakan skill memasak yang ada. Menjadilah char kuetiau. Tak berapa padu sebab tak ada kerang. Ada kerang lagi sedap makan char kuetiau kerang. Next timelah buat lagi.
baca juga :
resipi char kuetiau guna pes
cara masak kuetiau goreng
Saya tulis semula nak bagi faham lagi. Masak ikut cara saya. Lain orang lain langkah dia.
Resipi Char Kuetiau Tanpa Pes
Bahan-bahan
1 paket kuetiau halus (basuh dan toskan)
udang * ikut suka nak letak berapa pun
2 ulas Bawang putih * diketuk
2 sudu besar cili kisar
2 sudu besar cili sos
2 sudu besar sos tiram
1/2 sudu besar kicap pekat
1 sudu besar kicap manis
1/2 sudu besar gula pasir
2 biji telur
Kucai
Taugeh
2-3 cawan air
Minyak untuk menumis
serbuk secukup rasa
Cara penyediaan
Panaskan minyak
Tumis bawang putih sampai naik bau. Masukkan cili kisar, cili sos, sos tiram dan gula. Kacau dan sampai garing.
Masukkan udang
Pecahkan telur
Masukkan air, kicap pekat dan kicap manis.
Setelah air mendidih, masukkan kuetiau dan serbuk secukup rasa. Kacau rata dan masukkan kucai.
Agak agak kucai dah layu sikit baru masukkan taugeh akhir sekali. Kacau sikit sikit je untuk kekalkan kerangupan taugeh.
Taugeh tu kena rangup baru sedap. Betul tak peminat taugeh sekalian. Letak taugeh banyak je sebenarnya. Semua menyorok pulak disebalik kuetiau.
Malas nak melawa kan food plating nak cepat makan. Lambat makan nanti kembang tak sedap. Kena makan panas panas.


Cara Penggunaan Bendera Malaysia Yang Betul

Baru-baru ni saya ada terbaca tentang penggunaan jalur gemilang atau bendera Malaysia yang betul. Banyak juga pantang larang penggunaan bendera Malaysia secara kreatif yang dilarang rupanya. Contohnya penggunaan bendera Malaysia digayakan dalam pemakaian seperti tudung, baju, tengkolok dan sebagainya.
Dulu tak ada pulak, kan? Setiap kali tiba sambutan Hari Merdeka mesti masing masing tak sabar nak menggayakan pakaian sempena hari merdeka. Seronok tengok pakaian kreatif masing masing bertemakan hari merdeka.
baca juga :
cara penggunaan bendera malaysia yang betul pdf
Tapi sekarang hanya tinggal kenangan je lah, kan. Takut tersilap penggunaan dikecam pula. Bukan hanya itu, objek juga dilarang dibalut atau dilukis menyerupai bendera Malaysia. Contohnya seperti tin, botol, pasu, tiang dan sebagainya.
Biasanya rakyat Malaysia buat macam ni untuk menambah lagi semangat patriotik sempena bulan kemerdekaan. Bukanlah tidak menghormati jalur gemilang tapi itu cara untuk tunjuk kita semangat cintakan negara dan bangga jadi rakyat Malaysia.
Alamak! Semakin keliru dengan penggunaan bendera Malaysia secara kreatif ni macamana. Sekarang baru dilarang, pasti akan ada terlepas pandang. Sebelum buat sesuatu, kita rujuk dulu penggunaan bendera Malaysia yang betul.
Maksud bendera Malaysia
Setiap lambang dan warna yang terdapat pada Bendera Malaysia
mewakili maksud-maksud tertentu.
Bahagian yang berwarna
biru tua di sebelah kiri melambangkan perpaduan rakyat
Malaysia yang berbilang kaum, bersatu padu dan berusaha
dalam memajukan pembangunan ekonomi berasaskan sains
serta teknologi moden.
Warna kuning pada lambang anak bulan dan bintang pecah 14
bermaksud kedaulatan Raja Berpelembagaan serta mendokong
dan menghormati lunas-lunas perlembagaan dan falsafah
Rukun Negara.
Lambang anak bulan membawa maksud
Islam sebagai agama rasmi negara sementara bintang pecah
14 menunjukkan perpaduan 13 buah negeri dan kerajaan
Persekutuan. Merah melambangkan keberanian dan bersedia.
Cara penggunaan Bendera Malaysia yang betul
 Jalur Gemilang hendaklah dipasang secara melintang sahaja
 Jika disambung dalam kuantiti yang banyak (flagline), kedudukan bendera haruslah dipasang secara melintang juga
 Bendera 𝐁𝐎𝐋𝐄𝐇 disambung dalam kedudukan melintang dengan kuantiti yang banyak (flagline)
 Bendera 𝐓𝐈𝐃𝐀𝐊 𝐁𝐎𝐋𝐄𝐇 disambung dalam kedudukan menegak dengan kuantiti yang banyak (flagline)
 Bendera segitiga 𝐓𝐈𝐃𝐀𝐊 𝐁𝐎𝐋𝐄𝐇 disambung dalam kuantiti yang banyak (flagline)
 Dari sudut hadapan, kiri Banner Malaysia bermula dengan jalur bewarna merah dan diakhiri dengan jalur bewarna putih
 Banner Malaysia harus mempunyai bentuk ekor di bawah yang berukuran 1/8 daripada panjangnya
 Banner Malaysia 𝐓𝐈𝐃𝐀𝐊 𝐁𝐎𝐋𝐄𝐇 dikibarkan secara melintang
 Penggunaan bendera pelbagai gaya pada alas meja, kusyen, langsir, payung, tuala mandi, pelitup muka, kain tudung, topi, songkok, tanjak, sanpin, pakaian dan sebagainya adalah 𝐓𝐈𝐃𝐀𝐊 𝐃𝐈𝐁𝐄𝐍𝐀𝐑𝐊𝐀𝐍
 Objek seperti botol, pasu, tiang, tin, tudung saji dan sebagainya yang dibalut dengan bendera atau dilukis menyerupai bendera adalah 𝐓𝐈𝐃𝐀𝐊 𝐃𝐈𝐁𝐄𝐍𝐀𝐑𝐊𝐀𝐍
 Penggunaan warna asas dan motif bendera (merah,putih, biru dan kuning) sahaja 𝐃𝐈𝐁𝐄𝐍𝐀𝐑𝐊𝐀𝐍
 Penggunaan bendera pelbagai gaya, gambar serta bentuk yang diubah fizikal bendera itu untuk dijadikan iklan bagi tujuan mempromosikan Sambutan Bulan Kebangsaan 𝐓𝐈𝐃𝐀𝐊 𝐃𝐈𝐁𝐄𝐍𝐀𝐑𝐊𝐀𝐍.
 Penggunaan bendera dalam penghasilan logo 𝐓𝐈𝐃𝐀𝐊 𝐃𝐈𝐁𝐄𝐍𝐀𝐑𝐊𝐀𝐍 sama sekali.
 Penggunaan warna asas dan motif bendera (merah, putih, biru dan kuning) sahaja 𝐃𝐈𝐁𝐄𝐍𝐀𝐑𝐊𝐀𝐍.
 Penggunaan bendera dalam infografik 𝐓𝐈𝐃𝐀𝐊 𝐃𝐈𝐁𝐄𝐍𝐀𝐑𝐊𝐀𝐍 bertindih di antara teks dan bendera.
Dah tahu cara penggunaan bendera Malaysia yang betul, jangan tersilap guna pula ye.
sumber gambar & info :
Jabatan Penerangan Malaysia


Cempedak McFlurry McDonald's®

Dah rasa cempedak McFlurry? Cempedak McFlurry, aiskrim McD terbaru 2021 yang telah dikeluarkan sejak 23 Julai 2021 yang lepas. Tak ada lah baru sangat kan. Lama dah. Cuma baru sekarang saya dapat rasa McFlurry baru ni.
Aiskrim McFlurry ni kejap kejap keluar perisa baru. Sampai tak terkejar nak rasa yang terbaru. Mana yang sempat rasa je lah.
Sebenarnya tak tahu pun ada McFlurry baru. Tahu tahu je encik suami bawa balik Cempedak McFlurry ni. Rezeki saya jugalah dapat merasa Cempedak McFlurry.
Cempedak McFlurry McDonald's®
Macam menarik juga aiskrim McDonald's® terbaru ni menampilkan perisa buah tempatan Malaysia. Buah Cempedak kot kan. Kedengaran agak pelik dan curious nak tahu rasa aiskrim cempedak.
Gabungan aiskrim vanilla dengan syrup (air gula) perisa cempedak. Ada rasa serat dan isi cempedak kisar kasar bersama syrup.
Sebelum ni tak silap saya ada McDonald's® ada keluarkan Durian McFlurry. Memang tak sempat lah merasa. Dah berlalu pergi.
Sedap ke Cempedak McFlurry ?
Sedap! Suapan pertama pun dah boleh rasa sedap dia. Tak rasa pelik pun. Mulanya macam rasa cempedak goreng bila rasa syrup tu. Memang terasalah rasa cempedak sebenar tu. Rasa manis cempedak yang sedap.
Sedap gabungan syrup cempedak dan aiskrim vanilla ni rupanya.
Lagi sedap kalau cempedak syrup dia letak banyak sikit. Tak muak makan. Suka dengan tekstur aiskrim McFlurry yang halus dan sedap. Tak pernah mengecewakan so far. Harga RM7.08. Okaylah tak mahal sangat. Saya kongsi makan berdua.


Chocolate Cadbury Dairy Milk Chipsmore

Sambung cerita tentang coklat lagi. Janji ini last selagi tak ada coklat keluaran baru. Ataupun terpengaruh dengan mana mana rakan blogger. Jangan marah aaaa.
Coklat ni bukanlah baru beli tapi beli sekali dengan
dairy milk cadbury chocolate pandan coconut
 dan
dairy milk chocolate cadbury french vanilla
.
Sekali 3 coklat bar encik suami beli haritu. Rezeki saya. Cepat cepat saya ambil gambar sebelum selamat dihabiskan.
Ada yang dah cuba cadbury dairy milk chipsmore ni ke? Macam macam jenis keluaran chocolate cadbury dairy milk Malaysia sekarang ni. Sampai terpanggil panggil rasa nak mencubanya.
Biskut chipsmore tu, pada saya rasa dia dah cukup manis dah. Kadang rasa tak boleh nak makan banyak sebab rasa manis tu terlampau.  Bila digabungkan dengan coklat cadbury ni, Agak agak kemanisan dia di tahap berapa?
Kena tanya lidah sendiri lah. Rasa dia taklah semanis yang saya bayangkan. Manis manis coklat yang boleh ditelan. Makan pun tak boring sebab ada rasa cebisan biskut chipsmore tu.
Cadbury dairy milk chipsmore ni sedap. Cuma nak makan selalu tu taklah. Kena berpada pada juga makan benda manis ni. Kalau teringin makan coklat tu, boleh lah membeli.
Mungkin selang beberapa bulan lagi baru makan coklat bar. Rasanya coklat bar ni dah bertahun tak makan. Baru ni lah makan 3 jenis. Itupun selang seli makan. Jenis boleh makan sekali habis tu memang tahan manis betul ye.


Cicipan Ubi Kayu Rebus Cicah Sambal tumis Ikan Bilis Belimbing Buluh

Belum masuk waktu cicipan (minum petang) dah mula berfikir nak makan apa petang ni ye? Kadang ada, kadang tidak. Ikut keadaan isi perut masih kenyang atau lapar. Kalau kenyang boleh skip cicipan terus makan malam.
Ubi kayu, salah satu bekalan dari kampung yang saya dapat bawa balik. Apa lagi, ada ubi kayu kita rebuskan je lah. Lepas tu buat sambal tumis ikan bilis campur belimbing.
baca juga :
resipi sambal tumis ikan bilis belimbing buluh
Nikmat betul dapat makan ubi kayu rebus cicah sambal tumis. Haruslah sedap kalau suka makan ubi kayu dan sambal. Sempat lagi haritu saya ambil sepelepah daun pisang. Dapat juga buat props gambar. Ada lah beza sikit dari kebiasaan.
Ubi kayu putih yang besar isi dia. Sebesar lengan. Lama sangat membesar dalam tanah tu tak digali. Jenis ubi kayu putih biasa ni dia banyak serat berbanding
ubi kayu kuning
.
Tengok pokok ubi kayu mak tinggi lampai. Nampak sangat dah lama membesar tak digali. Nak petik pucuk ubi pun kemain tinggi. Jadi, kita galilah ambil ubi kayunya.
Batang pokok besar dan susah nak cabut. Saya dan husband guna cangkul dan besi perejang tanah. Mula mula goyang pangkal batang pokok. Tengok gemburan tanah dia tang mana ada isi. Lepas tu cangkul sikit sikit supaya tak terkena isi ubi kayu tu.
Dah nampak baru di gali jauh sikit dari isi. Itupun ada yang terkena cangkul jugak. Adeh..Kerja orang tak pakar menggali ubi macam ni lah. Budak baru belajar. Mak abah tak dapat nak memantau. Kenalah gali pandai pandai sendiri.
Lepas dah ambil isi ubi kayu, boleh pulak terlupa nak ambil pucuk ubinya. Ko dah kenapa Fiza oiiii??? Sebab penat menggali ubi kayu, auto terlupa terus. Sayangnya..